
JOZA PAŠIĆ 


Ljudi su često vrlo naivni. Sa svo- 
jim sitnim glavama pokušavaju izigrati 
veliku Božju mudrost. A to je naravno 
nemoguće. No mnogi to nažalost uvide 


JOZA PAŠIĆ. 


Bajmočki se Bunjevci vole hvaliti, da im je naj- 
stariji dio sela onaj kraj u Masnoj Ćoši. No da je 
Masna Ćoša starija od Paprenjače, to danas može 
zapaziti samo ono vješto oko, koje tim krajevima 
često obilazi te pažljivo promatra kroj kuća i ulica, 
Jer danas je Paprenjača baš isto tako sastavni dio 
Bajmoka kao i Bilić i Masna Ćoša. A nekad to nije 
bilo tako. Ako bi se pošlo unatrag kakvih dvijestotine 
godina, ne samo da se ne bi našlo Paprenjače, nego 
niti Masne Ćoše, pa niti uopće današnjeg Bajmoka. 
Onda su to sve bili obični — subotički salaši... 

Ipak je svakako zanimljiva činjenica, da su se 
dva salaša sačuvala još iz onih starih vremena. Jedan 
je u Paprenjači, drugi je u Masnoj Ćoši. Te dvije kuće 
još i danas postoje. Naravno da je i na njima zub 
vremena izvršio svoj posao. One su nekad stajale same 
opkoljene visokim razgranatim starim drvećem, A danas 
su u gustom redu drugih kuća. Krovovi su im bez- 
brojputa mijenjani. Zidovi rušeni i dograđivani. Sobe 
pregrađivane i mijenjale svoje gospodare. Sve je to 
već toliko puta mijenjano i prepravljano, da danas 
daju posve drukčiju sliku nego li nekada. Pa sve 
kada bi im i nekadašnji vlasnik i gospodar pokojni 
gazda Nikola Lamić iz groba uslao, ni on ih ne bi 
više prepoznao. Šta više, da mu neko i reče, da su 
to njegovi bivši salaši, on bi se okretao i promatrao, 
je li to on uopće u onom kraju u kojemu se nekad 
rodio i umro, ili možda na kojem posve drugom kraju 

svijeta. Toliko se toga na tim kućama i oko njih 
promijenilo. Ali — zanimljivo — kuće još ipak i danas 
postoje. : 

Njihov je nekada vlasnik bio gazda Nikola Lamić. 

Nije to bio školovan čovjek. U ono vrijeme kad 
je on živio u Bajmoku nije bilo škola, a u škole su 
išla samo plemićka djeca. No kudgod bi naokolo po- 
gledao okom sve je to pripalo njemu, Pa su ga stoga 
svi poznati i nazivali jednostavno — gazda Nikola, | 
Nije, dakle, svršio nikakih škola. Nije uopće bio i 
«Sospodin“. Nije se znao ni potpisati. Ali u sebi je li 
imao nešto gospodskog. Bio je visok, razvijen čovjek. 
Crn, lijepih očiju, gustih obrva i jakih brkova. Jedan 
primjerak onih starih Bunjevaca, kaki su nekad svi 
bili, a kakih se danas sve rjeđe viđa. Lijep, kršan, 
ponosan i odlučan. Jednom riječju čovjek, čija je već f 
sama pojava u sebi gospodska. A on je i držao mnogo 
do sebe i svoje riječi. Kad je nešto rekao, onda je si 
to sjedilo ko ono nepomično kamenje na vječnim | “ 
planinskim stijenama, ke, 


mogao bi s proljeća i ljeti uživati u hiljadama 
tanih voćaka svoga vrta. Mogao je, da je h 

naslađujući se u zujanju hiljada i hiljada pčelica 
su lijetale oko kuće skupljajući sladunjavi pra 
Mogao je, ali on nije bio čovjek, koji bi mogao sje 


mirno skrštenih ruku. Njega se moglo u svako doba vi- 
djeti kako obilazi prostrano imanje nadgledajući što 
se i kako gdje radi. Nikad radnici nisu znali, u koje 
će se doba pojaviti. 

Obično je jašio na konju. A imao je krasnog 
vranca. ,Vranac" — tako su nazivali i svi drugi tog 
njegovog konja — bio je gazda Nikolin miljenik. Gazda 

Nikola ga je još kao ždrijebe pazio i nadgledao. Još 
mu je tad davao zob iz svojih dlanova. A kad se ka- 
snije od ždrebeta razvio krasan konj, bilo ga je milina 
pogledati. Dugačka mu se griva na suncu odsijevala 
kao da je posrebrena. A glavu je držao toliko pono- 
sito, kao da je i sam svojim držanjem htio svakome 
pokazati, da je on gazda Nikolin miljenik. Na svog 
se gosu bio toliko navikao, da na svojim ponosnim 
leđima nikog drugog nije htio trpieti. Pa sve kad bi 
gazda Nikola nekom i dopustio da ga uzjaše, već bi 
ga nakon dva koraka triput svalio. A njega je nosio 
mirno i strpljivo koliko je htio i kako je hlio. Ako 
je trebalo umaći oluji i kiši, a oni bili još podaleko, 
gazda Nikola bi mu samo malko jače pritisnuo rebra 
i zategao kajase, i Vranac je jurio kao da se s vilama 
natječe bacajući s obadvije strane sapu tako, da su 
se psi mogli za njim samo prevrtati, ali mu do repa 
ni blizu nisu mogli stići. A_i gazda Nikola je svog 
Vranca neobično volio. Redovito ga je sam hranio 
i sam napajao. Volio ga je kao svog vjernog prijatelja. 
I dok bi ga opremao ili kroz polje sam jašio, pričao 
mu je kao razumnom čeljadetu kud će i zašto ići, 
što će i kako gdje raditi. Vranac je stajao mirno ili 
pravilno koračao, naćulio uši i slušao pričanje svoga 
gospodara. . 

= U njih je Lamića bilo osmero djece. Četiri sestre 
i četiri brata. Otac je bio najimućniji u cijeloj okolini. 

A iza smrti je ostavio sinovima, da imanje podjednako 
razdijele. Svakom je sinu dopao po jedan salaš sa 
okolnim imanjem. Pa je i svaki za sebe bio imućan. 

No Nikolu je to bolilo. Tu diobu nije mogao ni- 
kako preboljeti. Pravedno je i točno sve razdijeljeno. 
I on je dobio kao i sva ostala braća. Nije se u tom 
pogledu mogao na ništa potužiti, a nije se ni tužio. 
U ljubavi su sve podijelili, u ljubavi se i rastali. A 
i sad u ljubavi žive. No Nikolu je ta dioba ipak uvi- 
jek pekla i bolila. On je uvijek pomišljao na ono doba, 
kada je još otac živio, te je on, kud god bi bacio 
pogled, mogao uvijek reći: — sve je to naše. A sad? 
Krene li lijevo, to nije njegovo, to jednog brata. Krene 
li desno, ni to nije njegovo, to je drugog brata. To 
ga je grizlo. I žalio je što nije bio jedinak u oca, pa 
da sve to pripadne nerazdijeljeno njemu samom. 

Žena mu je bila Mandićeva. Donijela mu je 
skoro trećinu očevine. Krasan komad. Baš sučelice 
njegovog. Imanje mu se, dakle vidno i znatno pove- 
ćalo. Bio je sad najimućniji. On se tom veselio i s tim 
se ponosio. Ali zadovoljan nije bio. On je htio imati 
svu djedovinu u svojim rukama. I ta ga je misao 
uvijek gonila i grizla kao crv. 

Dugo je on o tom razmišljao. I konačno je imao 
gotov nacrt. Nije bio ni zamršen. Sastojao se iz svega 
dva dijela. Prvo. Krivnja je na ocu što je imao toliko 
djece. On će zato imati samo jedno. Te će tako iz 
njegovih ruku sve preći nerazdijeljeno u sinovljeve. 
Dalje se neće dijeliti. To je bar jednostavno i lako. 
To samo o njemu ovisi i on će to provesti. To je 
odlučio još odmah iza vjenčanja. — Drugo. Trebat 
će sve, ako je ikako moguće, što je nekad bilo u 
očevim rukama opet natrag povratiti. To pak nije bilo 
jednostavno provesti. Braća su živa. Ne može im oteti. 

Pa ipak ono što mu se u nacrtu činilo kao teže 
= i skoro nemoguće pokazalo se lakše nego je i mislio. 
Najmlađi mu je brat Lojzija još kao dijete uvijek 
pobolijevao. Za pravi posao nije ni kasnije nikad bio. 
Živio je, micao se, ali mu smrt iz živih očiju virila. 
Uz to su mu i djeca jedno za drugim umirala. Nikola 
je to sve pratio. Znao je: bolest će trajati dugo. Tra- 
žit će svoje. Posao nazaduje. Lojzija je prodavao 
komad po komad. Nikola je kupovao, I kad je Loj- 
zija zaklopio oči, ostavio je ženi i preživjeloj kćeri 
tek u slabom stanju salaš i oko njega nešto zemlje. 
Sve je drugo bilo već na Nikolinom imenu. 

S drugom je braćom išlo malo teže. Ali išlo je. 
Trebalo je čekati. Vrijeme je odmicalo, ali je i zemlja 
kapala i primicala se. Komad po komad. 

Kod brata Stipana je jedne noći buknuo požar 
na salašu te mu je izgorila kuća i staja, a s njom 
propale i najbolje krave. Tek samo par tjedana ka- 
snije, kad je sve žito bilo sveženo na gumno, požar 
je ponovo buknuo tolikom snagom sad opet ondje, da 
je dok su se ljudi strkali, bilo polovinu svega sveženog u 
pepelu. Ostalo mu tek nešto malo. Tek toliko da baš 
kruh nije morao pozajmiti. Nikad se nije doznalo kako 
je do ta dva nenadana požara došlo, no Stipana je 
to skupo stajalo, Sjeme je za iduću godinu morao po- 
zajmiti. Slamu za marvu je morao pozajmili. Zob je 
morao pozajmiti. Ječam je morao pozajmiti. Morao 
je kupiti nekoliko komada nove jake marve. A ništa 
nije imao te godine prodali. Za hranu se i sjeme brat 
Nikola odmah pokazao spremnim da mu dade. Za 
oištetu ne traži ništa drugo, nego da mu na godinu, 
odmah nakon obavljene žetve vrati sve u jednakoj koli- E! 

= čini. I osim toga, da svi Stipanovi radnici o Stipano- 9) 
, voj hrani rade dvije sedmice na Nikolinoj zemlji. Qy 

Stipan ga je molio, da ga ne upropašćuje još i on, ' 
njegov brat. Dosta mu je i bez toga. No Nikola se 
pokazao još i uvrijeđenim. Jer — govorio je — tre- | 
balo bi misliti i na to, da pri tom i on svojevoljno : 
snosi Stipanov teret, budući da mu toliko stvari daje 
bez otštete i jednog zrna. A sve bi on to mogao pro- 
dati. I Stipan nije imao kud. Pristao je. — Iduće pak 
godine, kao da je i sama nesreća htjela Nikoli pomoći, A 
da ostvari svoje nacrte, led je, kad je sve bilo u naj- 
boljem rastu, tako temeljito uništio Stipanovo i Mar- 

kovo imanje, da se već sutradan moglo mirne duše 

sve preorali i zaorati. O vraćanju prošle godine po- 
zajmljenoga nije moglo biti ni govora. Naprotiv, tre- 
balo je ponovo sve pozajmljivati. A Nikola se i opet 
pokazao spreman. Ponovo uz iste uslove. Ali je sad 
još dodao: ako mu Stipan ne bi mogao u određeno 
vrijeme vratiti sve kako je ugovoreno, da će deset | 
jutara Stipanove zemlje zajedno sa kukuruzima na 
njoj zasijanim pripasti Nikoli. I naravno da je iduće 
jeseni Nikola obrao kukuruze sa Stipanove zemlje, a 
zemlju prepisao na svoje ime. 

A o bratu Marku da se ni ne govori. On je: h 
običavao nedjeljom ranim jutrom odlaziti kolima =. 
Suboticu, a vraćati se odandje trešten pijan u utorak — 
ujutro, ili u najboljem slučaju u ponedjeljak za kasnih | 
večernjih sati. I, dakako, uvijek bez kola i konja, koje 
je prokartao. To je tako moglo ići nekoliko godina, x 
No kako svaka blagajna ima svoje čvrsto dno, 
se ne može ničim probiti, tako je imala i Ma 
Trebalo je, dakle, potražiti tuđu blagajnu. Nikoli 
stajala uvijek otvorena. Marko je trebao gra: 

koja se danas, iako prepravljena, još uvijek nalazi u 
Paprenjači. A Marka su jednog hladnog zimskog po- 
nedjeljka našli smrznutog u snijegu nedaleko od svog 
= salaša, Valjda je s konja pao, pa se nije mogao niti 
na njeg popeti, niti pješice dalje ići, pa se tu ležeći 
u snijegu i smrzao. 
: Jedini se vrlo dobro održao brat Krešo. Nije 
doduše mogao imanje povećati, jer mu ni žena nije 
mnogo donijela, ali je držao čvrsto ono što je od oca 
naslijedio. Nesreća mu je bila jedina u tome što je 
imao samo žensku djecu. Sedmero krasnih Bunjevaka. 
 Milina ih je bilo pogledati. Kad si im prolazio pored 
salaša i promatrao gdje igraju kolo, teško je bilo ne 
pomisliti: Nisu li to iz oblaka vile? Naravno da ih 
je i otac neobično volio. Kako i neće kad su njegove ? 
A samo su mu na ponos i diku bile. Pa ipak su mu 
one oduzele pravu volju za rad. Nije vidio komu bi 
se znojio kad će mu se zemlja i onako raskomadati 
i razići u tuđe ruke. 

Tako je, eto, išlo. I kad je Nikola imao nešto 
manje od četrdeset godina, više nego polovina neka- 
dašnje očevine nalazila se opet u jednim, njegovim 
rukama. Dalje nije mogao. No računao : što ne mogu 
ja, to će skupiti sin. Zato je sina u tome duhu od- 
gajao. Iz dana mu je u dan u dušu ulijevao kao naj- 
svetiju dužnost i zadaću, da sve ono što je nekad 
bilo njihovo mora opet u njihove ruke doći. A Lajčo 
je primao sve od srca, kao žedna zemlja prve kap- 
= ljice kiše. I kad je odrastao, izgledalo je, kao da mu 
:Ć je očeva želja uistinu postala životnim ciljem. Čak se 
znao pred braćom od stričeva i oholo hvalisati, kako 
> će svi oni biti jednom njegove sluge. Pa uistinu, sve 

se nekako u tom smjeru i razvijalo. 
ša : 


moe 7 


12 š 


= 
Lajčo, Nikolin sin, bio je prava očeva slika. 
Visok, krupan, snažan, lijep. Gusta crna kosa. Lijepe 
oči. Ponosan hod i smjeli pogled. Sve je to naslijedio 
od oca. Od majke na licu i tijelu nije imao gotovo 


ništa. Od nje je tek jednu stvar naslijedio — srce! 
Teta Ruža — tako su svi nazivali gazda Niko- 
linu ženu — bila je isto tako vrlo lijepa žena. Vitka. 


tiha hoda, a još tišeg glasa. Jedna od onih još i sada 
mnogih Bunjevaka po salašima, kraj kojih se teško 
može proći bez nekog osjećaja poštovanja. A pod 
gazda Nikolinom čizmom teta Ruža je postala gotovo 
hečujna. U zabiti je sama često i plakala. Majci se 
tužiti nije mogla jer je umrla, a drugima nije htjela. 
Žena mu je, i što je mogla drugo nego muževljeve 
pogreške čuvati i kriti. Ili zar da ona sama o njemu 
naokolo koješta priča? Ne, to nije znala. Ona je Bu- 
njevka. A Bunjevka o svom mužu poznaje samo jed- 
nu riječ — lijepu. Bunjevka je. A Bunjevka zna sa- 
mo za jednu dužnost — biti vjerna. Bunjevka je. A 
Bunjevka poznaje samo povučenost i rad. I teta Ruža 
je šutila. Kad je trpila, sama je trpila. Kad je srce 
krvarilo, to je u grudima ostalo. Kad je plakala, sama 
je plakala. Kad se tužila, praznoj se sobi tužila. Muž 
ju je samo pokatkad zatekao sumornu. A i to tek 
onda, kad bi se iznenada od nekud vratio. Prigovor 
od nje nikad nije čuo. A još manje kletvu. Suze joj 
je u očima svega jednom u životu vidio. Onda kad 
je majku na groblje pratila. 

No ono što je supruga sposobna sakriti i od 
muža, to majka nije u stanju a da ne prelije i protiv 
svoje volje u dječja srca. 

Lajčo je bio još premalen da bi znao pitati 
majku što joj je. Ali joj je sjedeći na krilu viđao 
kako joj se s lijepih plavih očiju krune svijetle suze. 

Čuo je da mu nešto tepa. On je napeo uši, zinuo 
i gledao u nju. No razum mu je bio još preslab, da 
nešto shvati. — Dok se kasnije igrao po sobi, a ona 
kraj stativa tkala, viđao ju je kako je znala zastati 
s poslom, nasloniti se laktovima o bijelo tkanje, sa- 
kriti lice rukama i tako dugo mirovati. On je što pi- 
tao. Ona je šutila. Nije dizala glave. On joj je prila- 
zio i povlačeći za rukav pitao: ,Mama spava?!“ 
Nije spavala. Podigla je glavu i nasmiješila mu se 
gladeći ga po kratko ošišanoj kosi. Ali su joj niz lice 
suze kapale. On ju je gledao. Čudan mu je bio onaj 
sjaj njenih vlažnih očiju. On to nije shvaćao. Ali se 
i nesvijesno tad prislanjao uz nju i šutio, kao da je 
osjećao, da mama nešto teško trpi. 

Teta Ruža to nije htjela, ali je osjećajnost presa- 
đivala u Lajčino srce već onda, dok joj je bio pod 
srcem. Osjećajnost mu je prelijevala dok ga je na gru- 
dima grijala. Osjećajnost mu je prelijevala, dok ga je 
u koljevci ljuljajući uspavljivala. Ona to nije htjela, 
ali ona mu je bila majka i mogla mu je dati samo 
ono što je i sama u izobilju imala. 

Kad je Lajčo ponarastao bio je neprestano uz 
oca. Imao je i svog konja. Bijelac. S njim se ponosio 
i on i otac. Otac na Vrancu a sin na Bijelcu. Tako 
ih se uvijek viđalo. A gazda se Nikola nije, tako reći, 
ni odvajao od svog Lajče. Išao na polje i sina je 
sobom vodio. Bio na trgovini, i Lajčo je ondje bio. 
Išao nadgledati radnike, i Lajčo je s njime bio. Mje- 
sto da kao nekad razgovara s Vrancem, gazda Nikola 
je sad pričao Lajči. Tumačio mu je sve svoje osnove, 
sva svoja zapažanja. Pričao mu sva svoja iskustva, 
Govorio mu o poštenju i marljivosti pojedinih radnika. 
Dijete je primalo sve iz očevih ustiju punim povje- 
renjem, dok na koncu nije od njeg postao i u mi- 

šljenju, i u ponašanju, i u radu istesani stopostotni 
drugi gazda Nikola. : 
Jednog se samo Lajčo nije mogao otresti. Od- 
rekao se i svoga mišljenja, odrekao se i svoje volje. i 
Ali ne i svog osjećaja. Ono što je kao malen primio | 
od majke, bilo je potisnuto u pozadinu, ali ne i uni- 
šteno. Od oca je naslijedio veliku ljubav prema zem- 
lji i djedovini, a od majke prema pravdi i poštenju, | 
U tom se sastojala i glavna i jedina razlika između 
oca i sina. X 


*. 


Zapravo ni sam Lajčo ne bi znao točno reći, 
kako je on to naišao na Katicu Stantićevu. On ju je, 
doduše, i prije mnogopula viđao kad je obilazio sa- 
laše ili nadgledao posao. A i u kuću im je tolikoputa 
zalazio, kao što je i ona u njihovu dolazila. Po godi- 
nama mu je bila blizu. Možda tek godinu dvije mlađa 
ili možda koju i starija. Ko bi to točno znao? Kod 
lijepih se ženskih to rijetko kad može točno ustano- 
viti od oka. Otac joj je na jednom od njihovih salaša. 
Na onom u Paprenjači. Ima ih četrnaestoro braće 
i sestara. Sve jedno drugom do uveta. Kuća uvijek 
puna ko košnica. Ona je druga po starosti. 

Jednom je Lajčo bio s ocem na istom salašu. 
Bila je žega da se mozak u lubanji topio. Prava 
pasja pokora. Otac je naredio Katicinom bratu Luki, 
da im napoji konje. A kad su “ponovo na njih posje- 
dali i htjeli dalje, zatražio je gazda Nikola i bokal 
vode za sebe. Katica je utrkala u kuću i za čas mu. 
donijela crnu zemljanu posudu s hladnom vodom iz 
podruma, 

— Možda bi htio i mladi daski — upita 
vojka gledajući Lajču kad je ponovo primila pos 
iz gazda Nikolinih ruku. 

I Lajčo je uzeo i pio. 
Toga se, eto, događaja Lajčo svakiput sjetio, 


.kad je u mislima pokušao naći onaj susret kad mu 


je Katica prvi put zapela za oko. Tad ju je valjda 
već i po hiljaditiputa vidio. Ali začudo, nikad do tad 
nije na nju mislio. A sad mu najednom ostalo u živoj 
pameti sve što je načinila, sve šlo je rekla. Sve što 
je bilo s njom u vezi. U ušima mu je cijelim putem 
zvonio njen glas. Pred očima mu lebdilo njeno drža- 
nje i smijeh. Kosa, ruke, grudi, oči, hod, košulja. 
Sve mu sad najednom upadalo u oči. I kad su nakon 
par dana opet onuda naišli, Lajčo reče ocu da je že- 
dan, pa da svrate na Katicin salaš. 

Svratili su, 

Poslužila ih Katicina mama. Katicu nisu ni vi- 
djeli. Lajčo nije pitao gdje je. Vode nije baš mnogo 
pio. A cijelim je daljnjim putem bio neraspo- 
ložen, 

Naravno da je nastojao, da bude dovoljno opre- 
zan, da sve svoje misli u vezi s Katicom ne objesi 
pred oca na veliko zvono. Uostalom, pa nije imao 
što reći. Jer, što mu je i mogao kazali? Da mu je 
rekao da je Katica lijepa? Pa to bi i otac priznao. 
Da mu je kazao, da mu se sviđa? Pa to bi i otac 
mogao potvrditi. Da mu je kušao protumačiti, da je 
on voli? Otac bi mu se nasmijao. Jer Lajčo je volio 
svu mušku i žensku mladež po njihovim imanjima. 
I oni su njega svi veoma cijenili i volili. Upravo su 
se radovali onom času kada će on imanje preuzeti 
u svoje ruke, Da je i rekao, dakle, da je voli, otac 
ga ne bi shvatio, Ipak je Lajčo neprimjetno uspio, da 
je Katica brzo zatim došla na njihov glavni salaš, u 
 Masnu Ćošu. Trebala je u kući pomagati teta Ruži. 

znao. Tek, eto, godilo mu je, da je češće vidi. Da 
s njom razgovara. 

Mami se djevojka brzo dopala. A i gazda Ni- 
koli je ušla u volju. Svi su je zavolili kao svoje dijete, 
A što dalje sve više. Ne zna se ko ju je više volio. 
Kao da su se nicali jedno s drugim. S tom im je 
djevojkom u kuću ušlo proljeće. Čak se i gazda Ni- 
kola počeo prema njoj drukčije ponašati nego prema 
drugima. Nije rijetko znao uz put sjašiti s konja, da 
natrga nekoliko stručaka poljskoga cvijeća, da ponese 
— kako je sam običavao govoriti — nešto svom go- 
lupčetu, kako ju je on od milošte nazivao. Povjera- 
vao joj je šta više, da i neke poslove ona sa žen- 
skadijom posvršava. A teta Ruža je naskoro prepu- 
stila Katici cijelu kuću. Nije to ni zapažala. A Katica 
je obavljala sve po svojem ukusu premda su svi mi- 
slili, da radi baš onako kako se to njima najviše sviđa. 

Katica je pak bila svud. Kao da je imala četiri 
noge i osam ruku. Na sve je stizala. Već je najra- 
nijim jutrom po dvorištu pjevala i dozivala sa kro- 
vova golubove tepajući im, da ona zna bolje od njih 
gukati, I gukala je po dvorištu obilazeći sad jednog 
repatog, sad drugog gušatog. Svi bi se golubovi oko 
nje sjatili. Jedni na ramena, drugi na ruke, a oni naj- 
bezobrazniji i na glavu. .I svi su oko nje lepršali. 
Znali su: u krilu im nosi kukuruza. — Sad si je opet 
vidio gdje zakićena u kosi cvijećem skakuće oko ko- 
košiju i tumači im, kako su čak i njihovi magarci od 
njih pametniji, jer uvijek na isto mjesto dovedu ovce, 
a one nikad ne znaju gdje treba snesti. Veliki je pak 
gazda Nikolin ker Milkov postao Katicin najvjerniji 
pratioc. Kud Katica s lijevom, tud Milkov odmah 
s desnom. Katica u sobi, Milkov ispružio obadvije 
prednje noge pred kućnim pragom i dahće, Katica se 


na salašu u Masnoj Ćoši osjećala kao kod svoje kuće. 
Teta Ružu i gazda Nikolu nije drukčije zvala nego 
Tatica i Mamica. A Mamici nije prošao veći svetac, 
da Katici nije kupila nešto od odijela. Svi su bili 
s njom zadovoljni. A Lajčo još i 

Djevojka pak kao da je znala to je dovedena 
u kuću. Sve je sile uprla, da se svima dopadne. A 
nije to bilo s posebnom nakanom. Ne. Taka joj je 
narav bila. Ljupka, okretna, uvijek nasmijana i uvijek 
spremna da na sve skoči i svemu priskoči. Kad bi 
gazda Nikola došao od nekud ljut i opuštenih labrta, 
Svi su mu se uklanjali s puta još iz daleka. Najbolje 
je tad bilo ne imati s njim posla. Nije da će udariti, 
nego onda će ti i poderanu opanku zamjeriti. No Ka- 
tica bi mu doskakutala pa hvatajući Vranca za uzdu 
šaptala konju u uho ipak toliko glasno da je i gazda 
Nikola čuo: ,Stoj mirno ko vojnik, jer ne ćeš dobiti 
danas zobi. Vidiš da se gazda Nikola naoblačio ko 
jesensko nebo!“ I šta je na to gazda Nikola mogao 
drugo, nego da je lako ošine prutlićem po leđima 
i nasmijan dobaci: ,Ajde, ajde, zvijezdice Masne Ćoše, 
ne mrmljaj. Ti opet i kroz oblake sijašl“ I nebo se 
razvedrilo. Ljutini nije više bilo ni traga, 

Kad se jednom opet Lajčo dugo mučio da svi- 
nje utjera u svinjac, pa mu to nikako nije ni uz po- 
moć sluginu uspijevalo, nekoliko je puta ljutito pozi- 
vao Milkova, da ih uvija. I Milkov poslušao i potrčao, 
ali se na svoju nesreću obazro i opazio gdje iza kuće 
dolazi Katica, pa mjesto da izvrši gazdinu zapovjed, 
okrenuo kajase pa ni ne hajući što mu Lajčo bijesan 
grdi, mahao je repom i ušima oko Katicine suknje 
prateći je sve do pred prag. To je Lajču, i onako 
već nasukana, toliko razbijesnilo, da je ostavio i svi- 

ticom i Milkovom, te nesretnog psa koji se tome nije 
ni nadao, zviznuo preko krstiju tako snažno, da se 
ovaj nesretnik savio ispruživši se po zemlji i dvaput 
prevrnuo, a zatim brzo urličući sklonio se iza Kati- 
cinih nogu. No kad je vidio, da mu taj zaklon slabo 
koristi, još je za vremena pobjegao i sklonio se iza 
slame. A Lajčo je još vikao po dvorištu. I Katica 
i svi drugi su šutili, jer su znali, da protiv grmljavine 
i topovi ništa ne pomažu. No konačno joj ta nepre- 
stana vika na sve i svakoga ipak dosadila, pa noseći 
slamu, koju je Lajčo čupao, reče Milkovu, koji je 
Lajču neprestano izbjegavao: ,Ajde, Milkove, nemoj 
se srditi na mladog gazdu. On će ti na Veliki Petak 
dati svoj masni šešir, Ima u njemu, doduše, samo 
dvije kile masti, ali za tebe će to biti dostal“ Lajčo 
je prasnuo u takav smijeh, da je Katica još i pri 
večeri morala izići van, jer čim im se oči srele, Lajču 
je hvatao takav smjeh, da nije mogao ni jesti. I ono 
što je teta Ruža već tako davno pokušavala da Lajčo 
taj masni šešir baci, pa nikako da uspije, to je Katica 
eto, posve jednostavno uspjela. Lajčo ga više nikad 
nije htio staviti na glavu. Htio ga objesiti već sutra 
na motku da plaši ptice od posijanog maka. No Ka- 
tica se usprotivila. ,Obećala sam ga Milkovu — ša- 
lila se — i on će ga dobiti. A dotle ću — nastav- 
ljala je — u njemu kupiti jaja i iz njega nasađivati 
kvočke, da i jaja i pilići budu masni ko i Lajčin šešir,“ 

Nije Katica u svom ponašanju imala ništa pro- 
računatog. Narav joj je bila vesela. Oči žive, ruke 
meke, hod lak, pa sve da to i nije htjela, ona je već 
samom svojom pojavom unosila živost kudgod bi za- 
koračila, To i jeste ono pravo žensko svojstvo, koje 
današnja ženskadija gubi po korzima, kinima i raznim 
športskim nastupima. Ono nasmijano iskrivljeno lice 

današnje moderne ženske u muškarcu uvijek izaziva 
neku odbojnost, pa čak i sućut. Iznenadimo se ugodno 
stoga kad koju još i danas sretnemo s onom nepa- 
tvorenom iskrenom, naravnom privlačivošću, koja bi 
morala biti svojstvo svih ženskih, a koje se svojstvo 
ne dade ni naučiti ni najprevejanijim dosjetkama. Ono 
mora i može izvirati jedino iz nevine ženske naravi. 
Taka ženska nadaleko miriši svojim raspoloženjem 
kao najljepša ruža. Taka je Katica bila. 

Pa ipak je Katica imala i svojih računa. Raču- 
nala je kako bi dobro bilo kad bi ona mogla tu na 
salašu ostati i poslije udadbe. Kad bi joj muž bio 
nadglednik radnika. Nije još ni na jednog muškarca 
bacila oko. Nije još ozbiljno ni pomišljala na udadbu. 
Tek tako, mislila je kako bi to bilo dobro, ne bi mo- 
rala ići najteže poslove raditi. 


Lajčo pak, što dalje, sve je više bivao sa sobom 
na čistu. Nikom o tom nije govorio ništa. Ni ocu, ni 
majci, a, dakako, ni Katici. Ali je zaljubljeno muško 
oko preveliki izdajica, a da bi čovjek bio u stanju 
osjećaje svoga srca sakriti i pred drugima, a kamo 
li pred osobom koju se ljubi. To je jedva moguće. 
Jer takva je muška narav. I Katica je s njim u raz. 
govoru opažala, da mu iz očiju viri neki čudni sjai, 

sjaj koji ona do tada nije poznavala. Ništa joj po- 
sebno nije ni govorio, ni činio, ali je i u sebi osje- 
ćala nešto, što do tad nije imala. Počela ga se ne- 
kako strašiti. Izbjegavala je da s njim bude duže na 
samo, A ipak je rado s njim govorila i čavrljala. Nije 
to odmah shvaćala. Shvatila je jedno veče, kad je 
sama sjedila u sobi i razmišljala o sebi i Lajči. Pre- 
- ostrašeno je opazila, da ona neprestano traži zgodu 
kako će mladom gazdi nečim ugoditi, kako će mu 

čime kako iznenađenje prirediti, ili mu kaku šalu do- 
riječ. 

A teta Ruža? 

Ni teta Ruža nije bila žena koja bi znala samo 
o dudlama i cuclama pričati, I ona je jednom pro- 
življavala istu tajanstvenu igru srca. Primjećivala je, 
da tu nisu posve čisti računi. Ili barem da bi moglo 
doći do nečeg što ona ne bi želila. Nije joj bilo jasno, 
kako su njih dvoje već daleko došli. To je tek htjela 
doznati. Pa ih je stoga uhodila. I tako, dok je Lajčo 
mislio, da o tom niko niti ne sanja, njega su u stopu 
pratila već ne samo dva, nego već četiri ženska oka. 
Taka njuškala, kakim je i u tmastoj noći teško umaći, 
a kamo li u kući gdje se svaki mig vidi i svaki šu- 
šanj čuje. Teta Ruža je samo tražila zgodnu priliku. 
Pa naskoro ju je i dobila. 

Vidjela ih je jedno veče gdje dugo stoje sami, 
Stajali su naslonjeni na kraju šljivika. Lajčo je bio 
naslonjen na ogradu, a Katica je pred njim stajala 
i tek od vremena na vrijeme dizala oči. O čemu su 
tako dugo razgovarali? To ona ne zna. Ta mladi 
imaju uvijek na hiljadu stvari, o kojima mogu jedino 
međusobom raspravljati. Ona nije znala o čemu tako 
dugo govore, ali joj je bilo jasno, da tako dugo go- 
yore samo zato, što žele biti dugo sami zajedno. 
Promatrala ih je. Bila je znatiželjna o čem govore, 
ali ih nije bunila, Mogla je viknuti bilo Lajču, bilo 
Katicu, ne bi to bilo upadno. No ona to nije htjela. 
Pustila ih je. Vidjela je kako Milkov strpljivo leži 
kraj Katicinih nogu. Jedino bi joj on mogao otkriti 
tajnu. No Milkov sve da je to i mogao nikad ne bi 
htio otkriti ono što njegova mlada gazdarica ne bi 
želila. Njih pak nije htjela pitati. 

Tek par dana kasnije rekla je kao tobože slu- 
čajno Lajči, da joj je Katica kazala, da želi otići sa 
njihovog salaša, pa da moli da nađu drugu. 

— Uostalom možda bi to bilo i dobro! — za- 
vršila je teta Ruža. 

— Kako to mislite, nane? — pogleda je Lajčo 
neugodno iznenađen. Pa meni nije ništa kazala! Zar 
Vam možda nije po volji? Uvijek ste je hvalili... 

— Meni je ona kao djevojka po volji. Postala 
mi je prava desna ruka. Bit će mi sad teško bez nje. 
Nego to ona sama želi. Jutros mi rekla. 

— Ali zašto bi htjela otići? Zar joj se kod nas 
ne sviđa? Ja joj nisam ništa krivo načinio... 

Lajčo je bio nesmotren. Nije ni čudo. Najmanje 
je očekivao to, da će Katica sa njihovog salaša otići. 
Bio mu je to nenadani udarac. Pa se izdao. Nije znao 
sakriti svoj nemir. Mama je to odmah zapazila. Ta 
jedva je moguće da dijete majci u kojoj većoj stvari 
slaže, a da majka ne primjeti da nešto nije u redu. 
Gledati pak majci u oči i lagati, pa to je skoro ne- 
moguće, a da se ne izdamo. To jedva uspijevaju i 
najveći okorjeli zločinci. Teško je pred rođenom maj- 
kom svoje osjećaje kriti. Dok smo maleni bili, bili 
smo previše iskreni prema njoj. Ona nam stoga i 
mnogo godina kasnije znade na licu pročitati i naj- 
manji nemirni trzaj srca. Zapazila je i teta Ruža na 
Lajči ono, što bi on jedva priznao pa sve da ga je 
izravno i upitala. Zato ga prereže: 

— Lajčo, smijem li te nešto pitati? 

Lajčo je pogleda. Već mu je to pitanje bilo teško. 

— Zašto ne, nane? — odgovori nesigurno. 

— A hoćeš li mi iskreno odgovoriti ? 

Lajčo je spustio oči i tiho odgovorio: 

— Vi znadete, da od Vas ništa ne krijem... 

Izgledao je, kao da se strašio daljnjih pitanja. 
Kao da je osjećao da je previše obećao. A i teta 
Ruža je spustila oči i neko se vrijeme igrala prstima 
okrajkom svoje crne pregače. Kao da se i ona neć- 
kala bi li dalje. Ili nije znala gdje bi načela. Upita 
ipak: 

— Lajčo, kad bi ti htio, i s kim bi ti htio na 
vjenčanje ? 

Lajčo je pogleda. Htio se uvjeriti, je li dobro 
razumio. 

Teta Ruža mu nije dala trepnuti. Gledala ga je. 

Sin i majka su jedno drugom iz očiju htjeli šutke 
pročitati misli, 

Oboje šute. 

Čini se da je Lajčo ipak shvatio kud mama cilja, 
jer je spustio glavu ne odgovorivši ni ,a“ ni ,be“. 
Neko su vrijeme tako šutili i gledali u zemlju pred 
sebe. Majka čekala odgovor, a Lajčo valjda želio da 
se preko tog nezgodnog pitanja mukom pređe. Nije, 
da je Lajči bilo o tom pitanju s majkom neugodno 
razgovarati. Ta stoput su njih dvoje već o tom istom 
Pitanju govorili. A i s kim će drugim, ako ne s ma- 
mom? A nije ni da se još ne bi htio ženiti. I sam je 
tu stvar već nekoliko puta požurivao, I godine su već 
davno tu. Naskoro će već i tridesetu doseći. No otac 
uvijek odbija. Nešto čeka i veli, da će već i on sam 
reći kad za to bude stiglo vrijeme. Sve je dakle u 
redu. I majčino je pitanje na mjestu. Nego, eto, sad 
kao da je Lajčo najednom želio da to pitanje ostane 
za kasnije. Ni sam nije bio načistu zašto, ali rekao 
nije ništa, Šutio je. 

— Sinoć mi je — počne opet teta Ruža — baćo 
govorio o Jelici Gorićevoj sa Bikova, Poznaš je. Ku- 
movi smo neki. Rodovi, što li. Ni sama ne znam pravo. 

Pa ih otac jesenas pozvao. Bili su tu. Jelica će ovog 
ljeta navršiti sedamnaestu godinu. A jedinica je. Imaju 
327 lanaca. To mi je otac sinoć govorio. 

Teta Ruža je ponovo ušutila. Lajčo još uvijek 
nije dizao glave. Lupao je štapićem sad po vrhu jed- 
nog, sad po vrhu drugog opanka. Naslonjen na lak- 
tove o koljena sjedio je pred kućom i buljio zemlju. 
Mislio je. Sve je čuo što mama kaže. Sve je razumio. 
Mislio je. Ta toga se on uvijek bojao. Otac će imali 
svojih računa. A ipak se ovakom poslu nije nadao. 

— Ta valjda me ne mislite okovati s tim dje- 
tetom? — upita konačno Lajčo jedva sakrivajući drh- 
taj u glasu. Meni je dvadeset devet. Kud bismo nas 
dvoje pristali? Dobro, dobro, zemlja. To je istina lijep 
komad. Ama, molim Vas, nane, nas dvoje pristajemo 
jedno uz drugo ko trska uz hrast. Nit trska može 
zadržati hrast da ne padne, nit se uz nju može pri- 
vezati kao stup hrast, a da trska ne bude smrvljena... 

— Ja nisam kazala ono što ja jesapim. Kažem 
ti samo što mi je sinoć baćo govorio. On to kani. 

Lajčo nije više ništa rekao. 

Ustao je. Protegao se. Neko je vrijeme kao opa- 
ren vrelom vodom šelao oko kuće bez ikakog cilja. 
Zabo vile u slamu. Zatvorio na svinjcu vrata, i ako 
nije znao zašto. Zatim je otkinuo rascvjetanu granu 
jabuke. Zapeo nogom o drveni čanak iz kojeg je pilež 
vodu pila, prevrnuo ga i skoro pao. A onda je ušao 
u staju. Iz nje je izlazila Katica. Oboje su se susretu 
iznenadili. Oboje smeli. I oboje zastali. No nijedno 
nije ništa kazalo. Lajčo je ušao u staju, odvezao svog 
Bijelca, sjeo na njega i otišao. Nikom nije kazao kud 
će. Ni sam nije znao. Otišao je tek da ne bude kod 
— kuće. 

Te je noći Lajčo spavao na drugom salašu. Ili 
bolje reći samo je došao onako kasno na večer, da 
ondje spava. Ali se samo pružio, pa opet odmah 
ustao i opet uzjašio i otišao dalje. Spavao je sa pa- 
stirima u njihovoj kolibi. 

Bila je lijepa vedra zvjezdana noć. Pastirima se 
nije spavalo. Pogotovo ne sad, kad im je gazda u 
društvu. Ispruženi na svojim sivo žutim nepromoči- 
vim surkama pričali su do u kasnu noć. Lajčo je 
malo govorio. Na pitanja je odgovarao kratko i bez 
prave veze. Vidjelo se, da su mu misli negdje dru- 
gdje. Žalio je što i on nije sin siromašnih roditelja, 
što nije pastir, pa da može izabrati sebi životnu dru- 
žicu bez ikakvih računa. Tad bi znao, da i ona koja 
za njeg polazi, polazi samo zato jer ga vol. A on 
se ženi s ovom jer ona ima najviše zemlje. A i ona 
za njeg polazi samo zato, jer je on najbogatiji. Nje- 
govo srce na drugu misli, a ko zna na koga misli 
Jelica. Na koncu su i pastiri ušutili. On to nije ni 
primjetio, toliko se bio udubio u svoje misli. A kad 
se trgao, rekao je da bi želio čuli frulu. 

Martinu to nije trebalo dvaput kazati. Posegao 
je rukom i izvukao iz nutarnjeg džepa. Uvijek mu je 
ona pri ruci. Par neodređenih ćarlikanja, a zatim se 
u noćnoj tišini po zraku iznad Paprenjače razvijalo 
skladno mijenjanje pravilnih zvukova. Uz tu se svirku 
nije moglo pjevati. To ni nije bila pjesma. To je bilo 
izvijanje srca. Punoga srca. Iskrenog srca. Srca koje 
nije pronicalo u srce mladog gospodara, ali koje je 
osjećalo da u njemu nešto vrije. A Martin je bio lju- 


bimče Lajčino. Jezik se te fruline svirke nikad neće | 


moći jezikom izraziti. Svi su ležali i šutili. Svaki je 
bio zabavljen svojim mislima, svojim osjećajima i svo- 
jim srcem. Cvrčak se više nije čuo. Umuknuo je. Iz 

straha od svirke ili od ugodnosti? Svejedno. Tek 
ušutio je. Nije se čuo pjev ptica. Nije li ih ni bilo u 
blizini ili su zbunjeno drhtale na novi glas? Svejedno. 
Tek nije ih se čulo. Blejanje se ovaca, koje su okolo le- 
žale, nije čulo. Sad je njihov pastir Martin svirao. 
One su poznavale frulu svoga gospodara. Stoput su 
je slušale. Martin nije prestajao. Bila je mjesečina, ali 
niko u nikog nije pogledao. I Martin je svirao ne 
pitajući što da svira. Osjećao je da se u srcu mladog 
gospodara odvija neka bura i svirao je sve tužnije 
i tužnije. Svi su bili jedno uho. Ili bolje reći niko 
nije bio svijestan svirke, tek su svi osjećali da se u 
njima nešto zbiva. 

I Lajčo je šutio. Svi su bili gotovo nepomični. 
Lajčo je kroz melodiju, koja je do njeg dopirala, raz- 
govarao sam sa sobom. Zašto je i naišao u životu 
na Katicu? Zašto ga Katica toliko privlači? Zašto je 
ona tako mila? Zašto tako lijepa? I zašto — siro- 
mašna, ili zašto je on imućan?!... A _ ona sirota niti 
ne misli koliko ja radi nje trpim... Da joj kažem? 
Bilo bi mi možda lakše. Ali zar da još i nju učinim 
nesretnom...!? 

Čim je prvi, još nevidljivi, sunčani trak probio 
noćni sumrak, Lajčo je već sjedio na Bijelcu i nekamo 
išao. Kuda? Lajčo nije na to mislio. Išao je, i to je 
dovoljno. Bijelac je nogama mlatio obilnu rosu, a Lajčo 
je sjedio na njemu i popustivši mu kajase pustio je 
neka ga nosi kuda hoće. A Bijelac je išao od imanja 
do imanja, ulazio i u salaš. Onamo kud je Lajčo 
običavao svraćati. Lajčo mu nije određivao put. No 
nigdje nije ništa zapovjedao. Nigdje se nije zadržavao. 
Došao bi, okretao se i opet dalje. Promrsio bi tek neko- 
liko najnužnijih riječi. Toga se dana s ocem sreo ne- 
koliko puta na raznim mjestima. A nije ga tražio. 


ri 4 Fi 


26 


Naprotiv, izbjegavao ga je. Otac je zapažao da se 
Lajčo sili, da s njim progovori. Govorio je i odgo- 
varao, ali se vidjelo, da su mu misli negdje daleko 
od razgovora. 

— Da nisi bolestan? — upita ga gazda Nikola. 

— Sve mi se nešto muti u glavi! — reče Lajčo 
i ode dalje. A 

Ni druge ni treće noći nije Lajčo došao na ko- 
nak u Masnu Ćošu. Po sebi to ne bi bilo ništa čudo, 
jer je on to i nekad prije znao činiti. Napose u vri- 
jeme velikih poslova. Spavao je bilo gdje. Ali od 
kako je Katica u Masnoj Ćoši jedva da se to i jed- 
nom dogodilo. A sad najednom izostaje, premda za 
to ne bi imao razloga. Nema toliko posla. Teta Ruža 
je to dobro shvaćala. Razmišljala je o tom, Čak se i 
prestrašila onog svog razgovora sa sinom. Pokajala 
se što je i Katici dopustila da ode. Možda bi se to 
sve lijepo polako dalo izgladiti. 

Trećeg dana je Lajčo naišao na Katicu gdje na 
jednoj njivi ide za plugom iza oca i sije kukuruz. 
Išla je brazdom bosa i gledajući u zemlju preda se, 
vadila je po nekoliko zrnadi iz privezane oko pojasa 
pregače, pravilno koračala, gazila petom, zastajala, 
spuštala u nastalu udubinu zrnad i opet zakoračila. 

Lajčo se iznenadio. On nije znau što se u Ma- 
snoj Ćoši iza njega dogodilo. Prišao joj. 

— Otkud ti, Katice, ovdje? — upita je zausta- 
vljajući konja na oranju. 

Djevojka ga je još iz daleka opazila, ali je još 
više spustila glavu i radila svoj posao. Pričinjala se, 
kao da ga ne vidi. A srce joj je užasno lupalo. Nije 
ni zapažala kako sve zrnje prosiplje izvan načinjenih 
udubina. Kad je osjetila, da joj se približava preko 

oranja, nije ga još vidjela ali je drhtala. Kad mu je 
čula glas, udrvenila se i gorila u licu. Tek napola 
dižući oči, kao veliki krivac, jedva čujno procijedi: 

— Od jučer... 

— Kako, zar više nisi na salašu ? 

— Ne. 

— Pa zašto? 

Katica se igrala zrnjem kukuruza u pregači. 
Šutila je i prstima bose noge runila grumen zemlje 
po presječenoj glisti. Nije odgovorila ništa. A da je 
Lajčo mogao zaviriti ispod njenih spuštenih očnih ka- 
paka, vidio bi ondje razliveno more. 

I samom se Lajči zadnje pitanje učinilo glupim. 
Nije imalo nikaka smisla. Ta mama mu je jasno rekla, 
da Katica odlazi. Nije, doduše jasno rekla i zašto. 
No zar mu je bilo potrebno jasnije reći nego mu je 
rekla? 1 on je šutio. 

Kalicin je otac krenuo opet konje. Lajčo je po- 
tegao uzde i otišao dalje. 


Ni te se noći nije vratio na glavni salaš. 

Kad ga je pak oko podne slijedećeg dana sreo 
gazda Nikola, rekao mu je da pred veče navrati u 
Masnu Ćošu, jer da sutra kane u Suboticu. Trebat 
će nabaviti nekoliko teladi. Lajči sune glavom misao 
da bi možda već sutra i on u Subotici na Bikovu 
trebao biti dvonožno tele s kojim će otac pokušati 
napraviti trgovinu. Ocu je odgovorio samo kratko: 
«Dobro, Bit ću na večer!“ — i opet otišao dalje. 

I tog je cijelog dana besciljno lutao. Konačno 
se zaputio niz uvalu uz trsku i visoki šaš. Tu je ne- 
gdje privezao konja uz krošnjatu vrbu, čije je deblo 
sve do zemlje obraslo gustim sitnim mrkim korijenjem. 

Znak da je često tu voda visoko. Pružio se na gustu 
sočnu travu i tako ležao na leđima. Bijelac je lakomo 
čupao svježu travu. A gazda mu podvinutim rukama 
pod glavom ležao držeći travčicino stabalce u zubima 
i — mislio svoje misli. 

Što je mislio ? 

Ništa on nije imao protiv Jelice. Ta ni ne pozna 
je dobro. Svega ju je jednom u životu vidio. Čini mu 
se još pravo pravcato dijete. Uz to — koliko je se 
sjeća — onako blijeda i slaba, teško da je i zdrava. 
Preko tri stotine lanaca... Tu je Lajčin mozak navikao 
na vječno sanjarenje o povećanju imanja, stao... A 
Katica — ništa. Radnica na njegovom imanju!... Tri 
stotine lanaca... I njegova sva očevina. Nečuveno bo- 
gatsvo. Na daleko bi se o tom govorilo... Ali, kada 
je niti ne poznam. Niti ona mene. Kako će to izgle- 
dati?! Evo: sastali smo se, da se sastanemo! — glu- 
post, smiješno. Kupiti mačka u džaku. Ali Katica baš 
ništa!!! Katica... zdrava, lijepa — ljubav... Ah zašto 
je siromašna ?!! — ote se gorki uzdah Lajči skoro 
glasno, da je Bijelac prestao žvakati i naćulio uši, 
što mu to gospodar veli. I zašto je Bog dopustio, da 
i siromašni mogu biti lijepi, a i bogati ružni ? Katica 
ima malo, ali ono što ona ima, to niko drugi nema, 
i to je zaista njezino. A ono što Jelica ima — zemlju — 
to i drugi imaju, i to zapravo ni nije njezino. I na 
koncu makar Jelica koliko nosila, niti je on june, niti 
ona junica, pa da im se stavi ulare oko vrata i vodi 
pred oltar. Radi se o ženidbi. A tu se ne može po- 
gledati u zube i noge, udariti dlanom o dlan i po- 
godba je gotova. Tu treba cijelog života iz jednog 
lonca jesti i na jednom krevetu spavati... 

..Katica... Razvijena, Rumena. Vesela. Ugodna, 
On zapravo ni ne zna što mu se to na njoj najviše 

sviđa. Ali, eto, taka kao Katica, taka bi morala biti 
i njegova žena. I da je Jelica ko Katica, on ne bi 
mario da vjenčanje bude makar i odmah sutra... 

..Jelica... Jelica... Ali gdje je otac baš na nju 
natrapao? Da je kaka, koja bi se makar i približno mogla 
staviti uz bok Katici, još bi i pregorio. (Lajčo tu nije bio 
svijestan, da mu je ta misao zapravo značila: onda 
bi 300 lanaca nadomjestili ostalo). Ali ovo ipak ne 
ide. Prevelika je razlika. Postaviti uvelu koprivu kraj 
svježe uzbrane ruže!!! Ta ni dijete od tri mjeseca 
ne će za koprivom poseći... 

..A. Katicu su već uklonili. Da ne smeta. Bilo 
mu je jasno. Kamen se sa staze uklanja, ne samo kad 
si se o njeg već potepao, nego i prije. Čim si ga za- 
pazio. Svakako je mama već i ocu pričala. Sigurno 
je već sve o svatovima sa Jelicom utanačeno. Mene 
će tek samo pozvati u moje svatove. Ko debelog ku- 
ma na svatovsku večeru. Jer bez mene ipak nema 
svatova. Ali ne. Nije to mama kazala. Poznam je. 
Možda je to baćo od drugih doznao ? Ali šta je uopće 
imao doznati? Ta ja sa Katicom ni nemam ništa. 
Ona mi se samo sviđa. Volim je vidjeti u našoj kući. 
Volim kad ona kuha. Volim kad ona pjeva. Volim 
promatrati njen hod. To je, eto, sve. Ništa drugo nema. 
Zašto bi je trebalo udaljiti sa salaša? Zato što će 
onamo doći Jelica? Na koncu konca pa Katica je i 
bila i jeste samo obična radnica u kući! Imanje su 
joj deset prstiju, a Jelicino 300 lanaca, Zašto se boje 
Katice? Ili zar i oni uviđaju, da Katica ipak više 
vrijedi, pa se boje?... Ali, zar zbilja nema među nama 
ništa? Ništa?... Baš posve ništa... ? 

Lajčo je onomadne otišao iz Masne Ćoše i naglo 
i upadno. A nikom nije kazao ni zašto, ni kuda. Majci 

na postavljeno pitanje: s kim i kad želi pred oltar, 
nije odgovorio. Ali teta Ruži ni nije trebalo ništa tu- 
mačiti. Njegova šutnja, njegovo držanje, i zatim njegov 
nagli odlazak i previše joj je jasno kazao što Lajčo 
misli o Jelici, a što o Katici. Nije bila načisto, kako 
je daleko Lajčo otišao sa Katicom, ali je predosjećala 
nezgodan razvoj. Bojala se bure. Poznavala je svog 
Nikolu. Od te ženidbe ne će nikad biti ništa. Ni ona 
ne bi pristala za Katicu. Zar da joj radnica bude 
snaja? Sav bi joj se svijet rugao. Kud bi pristala 
s njom? Kad bi se pojavila s njom u crkvi prstom 
bi za njima pokazivali. Ali ona se to Nikoli ne usu- 
đuje ni spomenuti. Kuću bi zapalio od vike i galame. 
I da stvar rasplete, dok se još ni nije posve uplela, 
mislila je, najbolje će biti, da Katicu čim prije udalji 
ispred Lajčinih očiju. Cura je i previše naočna i jedra. 
Moglo bi još doći i do nesreće. A sirotu curu preva- 
riti i upropastiti, to ne bi bilo za blagoslov. To se ne 
smije dogoditi. 

Uz to joj i sama Katica tjerala vodu na mlin. 
Ona joj je prva spomenula da želi otići sa salaša. 
Neka nađu drugu na njeno mjesto. Rekla joj je to 
Katica prije nego je teta Ruža i dospjela da joj ona 
što kaže. A želi čim prije otići. Ako je moguće, vo“ 
lila bi odmah sutra. Ovdje se, kaže, vrlo dobro osje- 
ća. Sa svima je zadovoljna. I žao joj je otići. I teško 
joj je i na samu pomisao da više ne će tu biti. Ali 
misli, da će tako biti bolje. Teta Ruža je upita za 
razlog. No djevojka je mesto odgovora briznula u 
gorki plač. 


Tu se nije imalo što dalje misliti. 


I kad se gazda Nikola to veče vratio kući, teta 
Ruža mu iza večere spomene, da Katica želi otići sa 

njihovog salaša. Začudio se čovjek. Kako? Pa svaka 
ovamo želi. Ona je prva koja bježi. Da joj se nije 
što dogodilo? Zar joj se žega i blato više sviđa nego 
naš bijeli salaš? 

— Tu mora da nije sve u redu. Ja sam sa cu- 
rom bio vrlo zadovoljan. A mislim i Lajčo. Ili imaš 
možda ti nešto protiv nje? 

— Meni se dopada baš kao i tebi. Nego mislim, 
da će ipak biti bolje da čim prije ode. Ima tu jedna 
stvar radi koje mislim, da će tako biti najbolje. 

— Ha, na koncu kako hoćeš. To su tvoje stvari. 
Samo mi nemoj dovesti koju, koja će mi svojim ba- 
gavim nogama dvor pred sobom mesti. A bilo bi ipak 
dobro da malo pričeka. Recimo do jeseni. Dok ne 
dođe Jelica. Katica pozna našu kuću, a i stvorena je 
zato, da u ovoj kući učini svakoga sretnim. A i do- 
bro je, da mlado čeljade imade u kući nekoga, ko 
će ga razumjeti. Ove ćemo ga jeseni svakako oženiti. 
Nek se dotle strpi. Pa kad se Jelica tu kod nas malo 

ako joj se baš toliko ide, onda nek ide. Mora 
ona našla kakog dragana. 

— Nikola, ja bih ipak želila da Katica već sutra 
ode. Čemu zadržavati čeljade u kući kad ono želi 
Od onog što se preko volje radi redovito ima 

— Ma nije joj valjda vatra pod nogama. Ipak 
toj curi najedamput? Gdje 
m šta je? Ne volim, da su 

Katica je onu noć poslije razgovora s Lajčom u 
vrhu šljivika, probdjela. Bila je vrlo uznemirena. San 
joj nikako nije dolazio na oči. Lajčo joj neprestano 
sjedio u glavi. Vrtila se po krevetu. Okrelala se. 
Ustajala. Stiskala oči. Šetala. Opet legala. Ali sna 
nije bilo pa nije, U glavi joj ko u mlinu zujalo. 

Zamišljala se kao gazdarica. Na mjesto teta 
Ruže. Kraj Lajče. Ne će morati raditi na polju. Bit 
će gazdarica. Zvat će je svi ,mlada gazdarica“. Ona 
će zapovijedali. U crkvi će sjediti u prvoj klupi. Uz 
Lajču će pristajati kao ruzmarin na kumovim prsima. 
Pravila je nacrte kako bi cio salaš po svom preure- 
dila. Slamu bi stavila između staje i svinjca. I koko- 
šinjac bi premjestila. Sve joj se pričinjalo kitnjasto i 
ružičasto. S tom je mišlju konačno skrhana i zaspala, 
Bilo je to već nekako pred zoru. Čula je još i drugo 
kukurijekanje pijetlova. A tad je zaspala. O Lajči je 
sanjala. I o sebi. Sjedi ona s Lajčom navrh tornja 
subotičke crkve. A crkva pod njima ide i idu na 
vjenčanje. Najednom se od nečeg trgla. Crkva se za- 
ljuljala. Ona krikne i da će se prihvatiti za Lajču, 
ali Lajče nema. Ona ljosne o zemlju. I — svijet se 
sjatio i — pljuje na nju. Na nju besramnicu, kud se 
uzvišala čak na vrh tornja. 

Probudila se. Bila je sva oznojena. 

Glava joj je užasno bolila. 

Prisluškivala je. Ništa se nije čulo. Srce je pre- 
strašeno kucalo. Nije smjela otvoriti oči. Ni micala 
se nije. I dah je prigušila. Ništa se nije čulo. Ni naj- 
manji šum. Čuje kako Milkov pred vratima reži. Na- 
pne uši. Jest Milkov je, pozna ga. Opipa kraj sebe. 
Zid. Dobro je. Otvori oči. U svojoj je sobi. Pokrivač 
je pao s nje i ležao je na zemlji. 

Opet se javile sinoćne misli, 

Dolazilo je u pamet sve što je u zadnje vrijeme 
mislila i činila. Pričinjalo joj se. da je i ćoravi ćuran 
morao opaziti kako ona za Lajčom trči. Lajčo joj 
nije nikad rekao. Jako je dobar s njom, ali on je sa 
svima isto tako dobar. Njega svi vole. Zar ona može 
išta od njega posebno očekivati? Stidila se sebe i 
svog ponašanja. Što on o meni misli? Sigurno sam 
mu se već na vrh glave popela. Neprestano sam oko 
njega trčkarala: Lajčo! Lajčo! Lajčo! Dobro da me 
još nisu odvijali odavdje. A zar je moguće, da teta 
Ruža nije ništa opazila? Nikad nije ništa spočitavala. 
Ali sad se Kalici teta Ružino držanje i ponašanje sa- 
svim drukčijim pričinjalo. Sad je u svakom pokretu, 
u svakom pogledu, u svakoj riječi vidjela ukor. 

Katica se ponovo znojila. 

Kako sam bila blesava. 

Katica je plakala. Plakala je radi svog dosa- 
dašnjeg ponašanja. Plakala je što je osjećala, da na- 
kon svega mora čim prije odavdje pobjeći. Ali osje- 
ćala je, da je to sad još jedino pošteno što može na- 
činiti. Ne bi joj obraz mogao podnijeti da i dalje tu 
bude. Plakala je, što je ona tek sirota radnica. Pla- 
kala je, što je osjećala da mora kidati sve niti lije- 
poga sna. Plakala je, jer je morala srcu reći: kuš! 
Ona je tek sad vidjela, koliko ona Lajču voli. Da 
ona njega drukčije voli nego druge momke. Voli ga 
onako, kako još nikada nikog nije volila. Zato što 
dalje od njega. Što prije. 

Otići će! To je odlučila kad je ustajala iz kre- 
veta. A to ju je bolilo. Zato je plakala. Već je četvrti 
put umivala oči, da sakrije plač. Ali suze su uvijek 
iznova i iznova zalijevale lice, 

Slomila je i svoju volju i svoje srce i svoj je- 
zik kad je u jutro srela teta Ružu i kazala joj, da 

želi otići. A tad nije mogla dalje. To je još i izgo- 
vorila nekako. A onda je briznula u plač i pobjegla. 
Cio dan nije ništa okusila. 


Lajčo je, kako je i obećao ocu, došao pred ve- 
čer u Masnu Ćošu. 

Večerali su pod vedrim nebom. Njih troje sami. 
Teta Ruža, gazda Nikola i on, Iza večere ih gazda 
Nikola pozove u sobu. Ne moraju — rekao je — svi 
vrapci čuti o čemu se radi, A kad se stvar svrši, 
onda mogu upravo baš i oni po svim krovovima do 
mile volje o tom čiučikati, 

— Lajčo — počeo je gazda Nikola namještajući 
se na klupi u pročelju — ti si i sam već davno spo- 
minjao ženidbu. A zbilja i vrijeme je. Godine prolaze. 
Čovjek se mijenja. Treba i na to misliti. I ja davno 
o tom mislim. Samo nije lako naći odgovarajućeg 
para. I misleći sve sam u jednu smislio. Mislim da će 
se teško naći bolja od Jelice Gorićeve. Govorio sam 
joj s babom. On ne mari. Još smo o Marindanu ugo- 
vorili, da ćemo mu nas troje sutra u goste. Pa mogu 
odmah biti i zaruke, Čemu odlagati? Što se mene 
tiče, ja ne branim da svatovi budu, eto, čim se ovrši. 
Svakako prije Svih Svetih. Čim malo posao odahne, 
Što veliš, Lajčo o tom? 

Lajčo prvo nije ništa odgovorio. Bio je izvaljen 
na klupi o naslonjač. Obadvije mu ruke bile u dže- 
povima od hlača. Gledao je u gornji lijevi ćošak sobe, 

Tajac, 

Teta Ruža je drhtala, 

Lajčo se namjesti na klupi i počne: 

— I ja sam, baćo, za ženidbu. Samo ne znam, 
ta mi se drugarica nekako slabo sviđa. Doduše, treba 

kazati istinu, slabo je i poznam. Svega sam je jednom 
vidio. Nego samo, za Boga milog, baćo, pa to je di- 
jete. Nije da bi mi mogla baš kćer biti, ali skoro pa 
tako nekako. Kud ću ja s njom! Ni u kolo, ni pred 
svijet. A čini mi se da ni zdrava nije. Ja ipak ne 
kažem: Ne ću. Vi dobro znadete, da sam svaku Vašu 
poštivao kao Božju. Nego, eto, ipak će trebati da i ja 
o tom razmislim. A prije svega trebat će se raspitati 
kako stoji s njenim zdravljem. 

— Što se zdravlja tiče, izgleda da imaš pravo. Na 
to sam i ja mislio. Zato mi se i žuri. Ko zna. To su 
Božje tajne. Može se još i ozbiljno razboliti. I u kre- 
vet leći. A onda smo obrali bostan. 

— Ma dobro, baćo. Ja Vas ne razumijem, Pa 
kud ćemo s bolesnim čeljadetom ? Kud li ću ja s njom 
od vjenčanja pa do smrti? 

— Ta ja, da ti pravo kažem, mislim da Jelica 
ne će dugo. Baš zato i velim da treba požuriti. Već 
ja nekoliko godina o tom mislim i nad tim štrepim 
Čekao sam da samo barem nešlo do godina dođe. 

— Ali, ako mi već nakon par godina zbilja 
umre ? — upita Lajčo još uvijek ne shvaćajući kud 
to otac cilja. 

— Zato se upravo i treba požuriti. Treba čim 
prije misliti na dijele. A kad je jednom dijete tu, onda 
je i zemlja tu. Ona je jedinica. 

— Ali ako umre? — opet će Lajćo. 

— Ma ti, Lajčo, danas tako teško shvaćaš. Kao 
da si cijelog vijeka u zapećku samo krompire gulio. 
Ako umre, pa ako umre. Pa o tom se radi, da ne 
umre prije nego li nam dijete dade. A kad je dijete 
tu, i zemlja je tu. A Jelica onda — hja, pa mi joj 
ne možemo produžiti život ako to i Gospod Bog na 
nebu ne će. 


bo, 

Lajčo je dobro poznavao oca. A sad je i jasno 
čuo. Na tom on nacrtu već godinama radi. Tu kost 
on već nekoliko godina globa. To nije mušica, koja 
mu je u ćupu slučajno uletila, pa ne zna van. Tu se 
čašu mora ispiti. Od tog će ga nauma biti teže od- 
vratiti nego li lišće da s jeseni ne požuti i ne opadne. 
Trebat će mnogo posla i mnogo — vremena. 

Razišli su se ne riješivši ništa. Odnosno Lajčo 
je odlučio da tu očevu osnovu pokuša porušiti, a ga- 
zda Nikola, i ako je vidio da će s Lajčom biti malo 
okapanja, tim je više bio uvjeren da se to mora baš. 
tako načiniti kako on želi i hoće. Ove će jeseni Je- 
lica biti u kući. Lajčo mu nikad nije ništa križao, ne 
će ni sad, Malo se uzjogunio, a kasnije će i sam reći: 
Pa dobro! Pogotovo kad gazda Nikola zna što za 
Lajču 300 lanaca zemlje znači. Za zemlju bi i zadnju 
košulju prodao sa sebe, a kamo li se ne bi s Jelicom 
svezao. A to je važno. To će Lajču i pobijediti. 

Za cijelog razgovora teta Ruža nije kazala ni 
jednu jedinu riječ. To je njen stari običaj. Kad mu- 
škarci razgovaraju o važnim stvarima, onda ona šuti. 
Tu je, ali ne govori. Samo sluša. A tek kasnije ona 
učini svoje. Kad se raziđu. Kad se sve stiša. Tad se 
ona kao kradom sjena privuče jednom, pa drugom. 
I uvijek sve lijepo izgladi. I sad je već mislila što će: 
i kako će s Lajčom, što li i kako li s čovjekom. Vi- 
djela je: stvar je ozbiljna. 


I teta Ruža i gazda Nikola su još neko vrijeme: 
sjedili iza Lajčinog odlaska i razgovarali o toj ženidbi. 
Teta Ruža je kušala izravnati muževljeve nakane sa. 
sinovljevim željama. No slabo joj ovajput polazilo za. 
rukom. 

— Ljubav? Glupost! — govorio je gazda Nikola. 
To su ženske mušice. Kaka mi je to bila ljubav kad 
smo se nas dvoje uzimali? Ti si gledala koji je mo- 
mak najbogatiji, a ja koja djevojka. I kad smo do- 
znali jedno za drugo, onda smo se ,zaljubili“. Tako 
će i Lajčo s Jelicom. 

Tako je tumačio gazda Nikola teta Ruži, koja 
je pored sličnih računa s mužem, imala u zalihi još 
i nešto osjećaja. Znanala je koliko je baš ona pre- 
patila kraj Nikole radi te zemlje, dok joj otac nije 
predao njen dio. Zar da sad još jedno čeljade isto 
podnese? Jer i u Lajči teče očeva krv. Ne posve 
čista. Ali slična. Gotovo ista. Tek nešto slabo s nje- 
nom razblažena. Ali još uvijek dovoljno jaka da opije 
razum. A što je pri tom najgore, Lajčo imade tako- 
đer srce. On pored računa i osjeća. Zapazila je to 
ona još davno. A najjasnija joj je potvrda baš u tome 
što se, eto, mogao čak do Katice sniziti. Ni ona ne 
će dopustiti da joj Katica bude snaja. To nikada. To 
nipošto. Onda radije i bolesnu Jelicu. Ali opet ni 
Jelicu ne. Bolesno čeljade u kući. Bolesno cio život. 
Ili još gore: ni bolesno, ni zdravo, nego cmizdravo. 
I da Lajčo, njen Lajčo, bude cio život uz nju vezan? 
To ipak sinu ne želi. 

. Ipak se nije usudila Nikoli ni spomenuti za Ka- 
ticu, Kušala ga je samo okolišajući odvratiti od nauma 
sa Jelicom, Ne bi li ipak bilo pametnije naći zdravo 
čeljade pa makar i sa nešto manje zemlje? A onda 
treba misliti i na Lajčino srce — rekla je teta Ruža, 

— Ajde, molim te, mani se besposlice. Lajčo je 
zaljubljen u jutra i livade, a ne u ženske uši, kako 
vi to suknje sanjate. Kao da smo mi muškarci željni 
lizati vaše noseve. 

Teta Ruža nije baš ništa uspjela. 

Lajčo je ipak bio bolje sreće. Pošao je sutradan 
s ocem k Jelici, ali o zarukama ovajput nije bilo ni 
spomena. Niti uopće o prosidbi. Išao je tek da bolje 
upozna Jelicu. Da je vidi. Da s njom progovori koju 
riječ. A_i stari je bio s tim sporazuman, Njemu se, 
doduše, žuri, ali, eto, na koncu konca ima Lajčo i 
pravo. Nek djevojku upozna. Poznanstvo je pola lju- 
bavi. I kad već Ruža neprestano drombulja o nekom 
Mandićevom srcu, koje da i u Lajči kuca, eto mu 
onda prilike pa nek kuca. Nek se ugrije. Uostalom 
cura je još i mlada. Tek joj je sedamnaest godina. 
Razrast će se. A i bolest će tad lakše prevući. Dok 
samo prođe te opasne godine u kojima se čovjek 
razvija. Vidjet ćeš kaka će to biti ljepotica. Ko če- 
lik. Kao i svi Gorićevi. Prava gora, Tako je govorio 
gazda Nikola Lajči na povratku, premda u to što je 
Lajči govorio nije ni sam vjerovao. Nego je naprotiv 
kad ju je sad vidio zaželio još žarče, da se sa ženidbom 
što manje odugovlači, 

Gazda Nikola je volio, da njegovi ljudi imaju u 
njega povjerenja, pa da mu zemlju obrađuju s lju- 
bavlju, razumijevanjem i Privrženošću. Nije stoga ni- 
kad otezao ili škrtario u plaćanju radnicima. A nije 
se nikad ni previše s radnicima natezao o nadnice. 
Ljudi se u tom pogledu nisu mogli na njega ništa po- 
tužiti, Nikom nije otkidao od ustiju. ,Nije to čovjek 
— znao bi reći — ko od svojih radnika odkida. Ta- 
kav je čovjek ili običan razbojnik ili već propalica“, 
Pa tako je i radio. Ali je zato i tjerao na posao. 
Oko mu svagdje bilo. I kad je bilo vrijeme poslu, 
kod njega se nije izležavalo. Pa ipak nikad na rad- 
nike nije vikao. Nikad se ni s jednim nije svađao. 
On je imao svoj Posebni način kako je s lijenčinama 

svršavao. Samo bi šutio i promatrao rad, a onda bi 
najednom zaustavio čovjeka u po otkosa ili u po bra- 
zde, izvadio novac, isplatio ga i poslao kući. I znslo 
se. Taj više ne će motikom na gazda Nikolinoj zem- 
lji zakopati. I tu je onda bilo uzaludno svako molja- 
kanje. Riječ nije povlačio. Tražio je svoje, ali je i 
davao svakom svoje. I ljudi su ga poštivali. 

A volio je nekoliko puta godišnje skupiti svoje 
ljude na glavni salaš u Masnu Ćošu. Bilo je to redo- 
vito o njegovom imendanu. To je tad bilo neke vrsti 
zborovanje. Svi su tad oženjeni muškarci, koji kod 
njega rade, bili tu na okupu. Počastio bi ih obilnim 
ručkom. Zalio dobrom kapljicom. I onda s njima raz- 
govarao. Pričali su. Pretresali minulu radnu godinu. 
Što bi trebalo popraviti, što nabaviti. Što nije bilo 
dobro. Što bi se moglo bolje. Kako krave, konji, ovce. 
Svako je tad iznosio slobodno svoje mišljenje i za- 
. pažanje. A_mnogo očiju — govorio bi gazda Nikola 
— svakako više i bolje vide nego njegova dva. I 
slušao je. Razmišljao. I činio po savjetu. 

Na teta Ružin se opet imendan skupile u Ma- 
snu Ćošu sve udate ženske. Počastila bi ih lijepim 
ručkom. Nazivala su to — ženski dan. Jer toga dana 
na cijelom imanju gazda Nikole ženskadija nije radila 
ništa što nije bilo nužno. To je bio ženski svetac. 
Baš kao i o svetom Nikoli muškarci. 

Na Lajčin bi imendan došla na red sva djeca, 
To je bio dječji dan. I svako je dijete dobilo barem 
po neki dar od Lajče. Neko šešir, neko šareni nož, 
neko lijepu frulu, neko lutku, neko maramu, neko opet 
pregačicu. Za svakog se po nešto našlo. ,Volim da 
mi je čeljad zadovoljna" — opetovao bi tad gazda 
Nikola po stotinu puta, očito i sam razdragan videći 
kako se djeca vesele dobijenom poklonu. 

O svim se tim danima pričalo već i mnogo prije, 
a i mnogo kasnije. Ali je možda ipak najviše radosti 
donosila Velika Gospa. To je bio dan kad su svi 
momci i sve djevojke bili gazda Nikolini gosti. Za 
taj se dan već davno prije spremalo. O njem se na 
čitave mjesece unaprijed pričalo. O njem sanjalo. A 
tog je dana tu bio i gajdaš. Čak i po više gajdaša. 
Plesalo se cijelo poslije podne. A najveću je buru 
veselja izazvao uvijek baš gazda Nikola sam kad bi 
se i on uhvatio među mladež u kolo. Nije bio baš igrač 
od zanata. Nekako su mu noge slabo želju slijedile. 
Ali on je igrao onako po svom: skoči gore već ćeš 
i sam doći dolje! Samo što njemu nije bilo baš naj- 
lakše od zemlje se otisnuti. No išlo je kako je išlo, 
ali je išlo. Mlađarija se valjala od smijeha. A_on bi 
sav oznojen govorio: ,Volim da mi je čeljad zado- 
voljna"! Kolačića se toga dana pojelo na vagone: 
Pet je žena neprestano samo to pripravljalo. 

Tu se većinom i ženidbe sklapale. Ne da bi se 
tu vjenčavalo. Nego tu se upoznavalo i ugovaralo. Tu 
se oči prviput zasvijetlile. Tu lica bolje mjerila. I tu 
se odlučivalo koja će s kim do jeseni pred oltar. 

A Lajčo je naravno toga dana bio jednak svima. 
Govorili su mu ,mladi gazda, mladi gazga“, ali ga 
se potezalo jezikom i šalama baš kao i svakog dru- 
g0g. A i on nije mario. Šta više i on je sam bio uvi- 
jek spreman na svaku vragoliju. Pa ako je trebalo 
teta Ružu privezati uz klupu, sa koje se cijelo po- 
slije podne nije micala, on je bio taj koji je donosio 
uže. A ako je opet trebalo kojeg momka obući u ovčju 
kožu pa ga dovesti kao medvjeda, on je i za to bio 
spreman. Samo nek je veselje. On bi najglasnije vi- 
kao, videći da je vino Pri kraju: ,Gazda Nikola, eno 
će ti se bure rasušiti. Daj ga popari crvenikom“| 

Tako je to išlo svake godine. 

Međutim ove Velike Gospe Lajčo je neprestano 
bio natmuren. Gotovo je neprestano sjedio, a ako bi 
se i pomakao i nastojao da izigrava veseljaka kao 
nekada, slabo mu je to polazilo za rukom. I sam je 
to uviđao. A opazili su to i prisutni. I igrao je s os- 
talima, ali je prisutan bio samo tijelom. Duh mu je 
bio negdje drugdje. 

Gdje ? 

Djelomice je znao. Kod Jelice. Jer i ona je bila 
tu. Ali djelomice ni sam nije znao gdje mu misli lu- 
taju. Mislio je na Katicu. A ona nije tu bila. A tre- 
bala je i ona tu biti. Drugarica joj Janja veli, da je 
zdrava. Sinoć ju je vidjela. I jutros je s njom razgo- 
varala. Zvala ju je no nije htjela doći. Nije kazala 
zašto. Lajči je dan bio predug. Htio je da ta vika 
čim prije prođe. Da se svijet raziđe. 

Pred večer je mladež posjedala na kola i uz 
razdraganu pjesmu i svirku razišla se na razne strane 
po salašima. Lajčo je malo kasnije sjeo na konja i 
pošao prema Paprenjači. Što je htio ondje? Da nađe 
Katicu? Ne, nije to htio. Bar nije toga bio svijestan. 
A ipak je išao samo zato onamo jer je ona ondje 
bila. Da joj bude bliže. Srce ga onamo vuklo. On je 
radi nje onamo pošao, a da to ni znao nije. 


U nedjelju iza Velike Gospe trebao je Lajčo 
obaviti zaruke s Jelicom. Dan prije toga na večer bio 
je kućni dogovor. Lajčo nije bio slabić. Bilo mu je 
doduše neugodno o tom govoriti jer je znao da će 
naići na tvrd, neprobojni zid u očevom mozgu. Ali 
je ipak pokušao. 

— Baćo. Vi volite zemlju. I ja je volim. Vi že- 
lite našu zemlju povećati. I ja to želim. Vi želite 

staru djedovinu opet u ruke dobiti. I ja to želim, Mi, 
dakle, isto hoćemo i isto želimo. Nas dvojica imamo 
isti cilj. I baš zato jer i ja kao i Vi želim, da naša 
imovina ne pređe nikad u tuđe ruke, baš Vam zato 
ovo govorim. Ja se bojim, da će moja ženidba s Je- 
licom biti ona lopata, koja će Lamićima iskopati grob. 
Našoj će se zemlji prikopčati Gorićeva, pa će onda 
zajedno i naša i njihova otići na bubanj. 

— Ti, Lajčo — prekine ga gazda Nikola — kao 
da si za fiškala izučio. Tako pametno divaniš. A za- 
što sve to ne bi rekao jednostavno i jasno. Jer ja te 
baš ništa ne razumijem. Što kaniš kazati s tom du- 
gačkom litanijom mudrosti? Kako će to propasti i 
naša i Gorićeva zemlja samo zato što će se ujediniti ? 

— Ne će propasti zato što će se zemlje ujedi- 
niti, nego zato što ćemo se ja i Jelica svezati. Vi 
ste i sami nedavno rekli, da se s tom ženidbom treba 
Požuriti, jer je Jelica slaba. A što ako ona umre prije 
nego mi i imamo djece? 

— Prije svega, ja sam tebi, Lajčo, već stoputa 
tumačio, da ja ne želim imati u kući pilića, nego 
samo jedno dijete. Ne želim zemlju skupiti zato da 
je ponovo još više raskomadam. Razumiješ li me? 
Dakle, ne djecu, nego dijete. A, drugo, ako ona umre 
baš tako brzo, pa onda nismo ništa izgubili. Oženit 
ćeš se drugiput. To je bar lako! 

— To je svakako lakše reći nego izvršiti. Ali 
šta ćete Vi načiniti, ako Jelica ne umre odmah, a 
ne bude imala djece, ili ako to jedno dijete — kako 
Vi želite — umre istom onda kad ja više ne budem 
mogao imati djece? Što ćete onda načiniti? Čija će 
onda biti i Gorićeva i Lamićeva zemlja ? 

— Kažem ja da si ti, Lajčo, izučio čivutske 
škule. Nego sve je to što ti tu divaniš za mačke. 

Kibi, da bi, pa to ti je. Ako bude ovo, ako bude 
ono. Pa opet ako ne bude ovo, ako ne bude ono. 
Okani se ti tog praznog divana. I pođimo mi sutra 
na Bikovo, da nas ne preteče ko, koji ne će toliko 
mudrovati kao ti. 

— Znaju li Gorićevi, da ćemo mi sutra doći? 
— upita najednom odlučno Lajčo prekinuvši oca. 

— 1 znaju i ne znaju. Kako se uzme. Zašto? 

— Onda neka nas pričekaju još godinu dana. 
Sutra ne ćemo ići. Kad sam čekao dvadeset devet, 
dočekat ću i do tridesete godine. Želim vidjeti kaka 
će Jelica biti u osamnaestoj godini. A ako ko drugi 
nju želi imati odmah, prosto mu bilo. Bit ću mu dje- 
ver, ako želi. 

— Ti se, Lajčo, šališ? — upita otac preneražen 
ovom odlučnošću sina, jer je sad prviput u životu 
čuo, da mu Lajčo ovako odgovara. 

— Nije mi ni na kraj pameti do šale. Stvar je 
i previše ozbiljna. Radi se o našoj krvi. 

— Lajčo, meni se sve čini, da si ti danasili na 
lijevu nogu ustao, ili nagazio na kaku vračku. Kako 
ti to govoriš: , Sutra ne ćemo ići?!“ Pa valjda u ovoj 
kući odlučujem sa zadnjom riječju ja, a ne ti. I kad 
sam ja rekao da ćemo sutra ići, onda ćemo sutra i 
otići, 

— Kasno je. Idemo spavati. Ljubim Vam ruke. 
Laku noć! 

Pri tom je Lajčo ustao i sa tri koraka bio već 
na izlaznim vratima. Gazda Nikola je također ustao 
i gledao za njim zabezeknut. Ovo mu se još nikad 
nije dogodilo. Nije čovjek naprosto svojim ušima vje- 
rovao, Ma kako to njegov Lajčo danas govori? Išto 
mu je uopće u zadnje vrijeme ? Kao da je čovjek, 
Bože m' prosti, šenuo pameću. 


ku. 

— Ma slušaj ti stara, — obrali se teta Ruži, 
koja je uznemirena sjedila i čekala kako će se za- 
vršiti taj zategnuti razgovor — što je to s Lajčom? 
Već ga duže vrijeme promatram. Izgleda mi, kao da 
je bolestan, što li mu je. Sve nekud luta. Bježi od 
kuće. Po cijele dane obilazi imanjem, a ništa ne radi. 
Malo govori. Ne vidim ga ni da jede. Već ga dugo 
nisam vidio da se nasmijao. Obavlja poslove bez za- 
mjerke, ali sve nekako bez prave volje. Kao da su 
mu misli uvijek negdje daleko. Nije on prije takav bio. 

Teta Ruža je poznavala svog muža. Znala je: 
sad će biti najpametnije ako ga odvede u krevet. 
Nek se ispava i smiri. Kratko je stoga rekla: 

— Ija ga već duže vrijeme pratim. Nešto nije 
u redu. Možda će biti bolje, da se stvar s Jelicom ne 
prenagli. Lagano. Da prvo vidimo o čemu se radi. 
I oštar se nož vremenom otupi, a kako ne bi čovječje 
srce. Hajdemo leći, pa ćemo u krevetu nastaviti. 

U Paprenjači na salašu se svažalo slamu. 

Lajčo je pošao onamo da vidi kako ljudi rade. 
Na gumnu je zatekao Katicu. Stoji na vrh kamare 
i baca bratu Stipanu na kola. Lajčo je stajao po strani 
i promatrao. Katica je imala na sebi bijelu košulju sa 
zasukanim rukavima. Na glavi laku crvenu maramu. 
Previjalo joj se tijelo pod teretom, ali je svakiput 
vilama zahvatala čitav kišobran žute slame i zamah- 
nuvši snažno s njima dobacivala bratu točno pred 
noge. Slama je šuštila, prašina se dizala, a ugodan 
miris svježe slame širio se na okolo. Na kolima je 
bivalo sve više, Sunce je pržilo. 

Lajčo je promatrao previjanje Katicinog tijela. 
Pomislio je: bi li Jelica bila kadra i praznim vilama 

ovako zamahnuti u vis? Kad su kola bila natovarena 
i slama privezana, Stipan je potjerao konje, a Katica 
je s vilama na ramenu pošla pješice za kolima. Lajčo 
je pošao s njom. Sjašio je s konja, i vodeći ga za 
uzde, išao je kraj nje i on pješice. Bijelac je klimao 
za njim kradući uz put sa strane sočne mlade kukuruze. 

— A što je to s tobom, Katice? Ti kao da si 
se posvađala s našom kućom i zavjetovala, da joj 
više nikad prag prekoračiti ne ćeš. Ne ćeš ondje da 
ostaneš. Ne ćeš onamo više ni da proviriš. Čak te ni 
o Velikoj Gospi nije bilo. Nani si rekla, da se ni na 
nju ni na baću ne srdiš. Znači ja jedini ostajem, radi 
kojeg to činiš. A ja se ne sjećam, da sam ti išta na 
žao učinio. 

— Ah, idite, mladi gazda, kako bih se ja na Vas 
srdila. Vi ste uvijek bili tako dobri prema meni... 

— Pa zašto onda bježiš od mene? 

— Vi se samnom šalite. Ne bježim ja od Vas. 
Eto i sad sam s Vama. Kako možete tako što o meni 
misliti... 

Šutnja. 

Idu jedno kraj drugog i šute. Svako gleda pred 
sebe u zemlju. Katica je u opankama. I Lajčo je u 
opankama. Katica sa crnom kosom ispod lake crvene 
marame sa crnim točkama. Povjetarac joj se s ispa- 
lom kosom poigrava. A bujnu crnu kosu Lajčinu raz+ 
nosi na sve strane. Kalicino je lice preplanulo, Laj- 
čino već od naravi mrko. Njegove se muške grudi pra- 
vilno nadimlju ispod raskopčane košulje, a njene po- 
drhtavaju pri svakom koraku po neravnom putu. Tek 
kroz trepavice oboje paze kud će nogom stati. 

Idu dobar komad šuteći, 

Svako je zabavljen svojim mislima. A ipak oboje 
o istom misle. O — Jelici. 

Bijelac za njima tapa i hrže, maše repom i vija 
s leđiju i iza sebe jato mušica, koje ga u čitavom 
roju prate i na njeg sleću. 

— Katice, trebam tvoj savjet. Mnogo. Da. Možda 
sve ovisi o tvojoj riječi. Hoćeš li mi odgovoriti po 
srcu? Onako kako osjećaš, iskreno i jasno 7 

— Pa ne znam što ćete pitati... 

— Ja se ženim. To jest — brzo se ispravi — 
hoće da me ožene. Što na to veliš? 

Katica je uzdrhtala i još više porumenila. Ali 
put je bio truskav, a lice joj i od prije ožareno, te 
se to teže moglo zapaziti. Lajčo bi mogao jedino pri- 
mjetiti kako se na jednom izgubila i gledala oko sebe 
nesigurnim pogledom. Nije ništa odgovorila. 

— Što na to veliš ti? — ponovi Lajčo pitanje. 

— Pa... onda će biti svatovi — odgovori Katica 
uz popratni usilni smijeh. 

Tobože smijala se, ali joj glas toliko podrhtavao: 
da se vidjelo da joj i duša i srce plače. 

— Katice — ukori je Lajčo — tebi je još i do 
toga, da mi se rugaš. A ne znaš da se radi o cijeloj 
mojoj životnoj sreći. Tebi je do ruganja a meni srce 
puca. Tebi je do ruganja, a ja se davim. Zar u tom 
mom teškom času nemaš ništa drugo da mi kažeš? 

— Šta Vam ja imam kazati? Ako se Vi hoćete 
oženiti, Vi ćete se oženiti. Ako Vi to ne ćete, Vi ne 
ćete. Ja sigurno ne ću biti ni kuma ni starosvatica. 
Meni ni u njedra, ni iz njedara. 

— Tako?! — bilo je sve što joj je Lajčo na to 
odgovorio. Mjerio ju je dugim pogledom, koji je bio 
pun i prijekora i bola. 

Katica je silno drhtala. Razgovor je opet za- 
peo. Lajčo ne zna kako bi dalje, a Katica jedva hoda 

od uzbuđenja. Lajčo to ne zapaža, jer je i sam veoma 
uznemiren. 

— Otac hoće da uzmem Jelicu Gorićevu — poče 
opet Lajčo nakon izvjesnog vremena nešto smireni- 
jim glasom. — Ti je poznaš. Meni je mnogo stalo do 
toga da znam što ti o njoj misliš. Ti kao djevojka o 
njoj kao djevojci. I napose ti Katice o njoj Jelici. Ja 
vjerujem da mi ti u ovom času jedina možeš kazati 
najispravniji sud, 

Katica je već toliko drhtala da je jedva mogla 
s Lajčom držati korak. Ljuljala se. Svaki se čas po- 
tepala. Pred očima joj se maglilo. A _ni Lajčo nije 
mnogo bolje izgledao. 

— Ne znam ništa zlo. Lijepa je. Bogata je. 

To je bilo sve što je Katica smogla nakon duge 
muke, gutanja i pridržavanja teškog daha. Grudi su 
joj se tolikom silinom nadimale, da bi i u dunavskoj 
vodi napravile talase. 

— Lijepa je! Bogata je! — ponavljao je Lajčo, 
koga su ovakvi Katicini odgovori upravo dotukli. — 
Ti, Katice, kao da si odlučila, da mi u srce nazabijaš 
najviše čavala, da daš zadnji smrtni udarac. Lijepa 
može biti i Ciganka. Bogata može biti i Turkinja. Pa 
ipak niti mi treba Ciganka, niti Turkinja. Ja, Katice, 
tebe pitam jer držim da me sad još jedino tvoje srce 
može razumjeti. A ti ovako... Nećeš da mi pomogneš, 
a mogla bi... 

— Pa kako ću Vam ja pomoći ?... 

— Pitam te već po stotiputa: što tvoje srce 
kaže o Jelici kao mojoj ženi. Katice, ja te molim, 
nemoj me mrcvariti. Ti znaš što od tebe želim čuti. 
Pitam te jer mi je tvoj odgovor prije konačne odluke 
potrebniji nego li gladnom komad kruha. Razumiješ | 
li me? Katice, ti me voliš, od tebe sve ovisi... 

Šutnja. 

Katica se potepala i skoro pala. Nešto je htjela 
kazati, no riječi nisu izlazile. Gutala je. Gušila se. 
Nije imala dovoljno zraka. Jezik kao drven. U očima 
se slio potok. Samo što se ne izlije. Maramu joj vje- 
trić svukao s glave. Još se malko drži. Visi na vratu. 
Izgubit će je. No ona to ne primjećuje. Pred očima 
joj sve mutno. Ne vidi ni put. Osjeća samo Lajču i 
njega se drži. Oči ne smije podići, jer će proteći 
suze. 

— Dakle, ništa... — reče Lajčo utučen uz du- 
boki uzdah. 

— Baću se mora slušati... 

— Dakle, odlučila si da ne kažeš. Ja sam nesi- 
guran. Htio sam od tebe čuti. Sve sam na tebe sta- 
vio. Kako ti kažeš. A ti ništa. Znam, tvoje će ovako 
držanje nas Lamiće stajati naše krvi. Ali i ti ćeš to 
skupim suzama platiti. Mislim da se ipak ne varam. 
Samo ti odbijaš. Otac me goni, ti ne primaš.., S Bo- 
gom... ' 
Bio je zadnji čas. Lajčo je to osjećao. I morao 
je bježati. Naglo se okrenuo, skočio na Bijelca, oštro 
ga podbo nogama u rebra, da je Bijelac vrisnuo i sko- 
čio. Potegao ga je zatim tolikom snagom uzdama na 
okret, da se konj propeo na stražnje noge i skoro s 
Laičom zajedno prevrnuo. Katica je dreknula i sko- 
čila u stranu. Lajčo je već jurio divljim galopom ne- 


kamo natrag preko strnjike, uletio zatim u kukuruz i 


jureći kroz njega, lomeći sve pod nogama, odletio je 
nekuda u neodređenom pravcu. Katica je prestrašeno 
stajala, gledala i drhtala. Kud će?... 

Voz je sa slamom bio već daleko odmakao. Kad 
se djevojka ponovo pribrala jedva je još nazirala 
prašinu, koja se iza kola dizala. Namjestila je ma- 

ramu na brzu ruku, i s vilama na ramenu potrčala 
za bratom. Suze joj lijevale ko proljetnja kiša. Bila 
je umivena. Glasno je jecala. 

Kad je došla blizu kuće obrisala je lice i oči. 
Popela se zatim na voz i dobacivala Stipanu slamu 
na kamaru. Malo-malo pa joj je Stipan morao vikati, 
da pazi kud baca. Što ti je? Ili baca preblizo pa se 
sve spuza niz kola, ili mu baca na glavu. 

Tu je noć Katica proplakala. 

Što sam mu mogla reći? — pitala se jecajući. 
Zar da sam mu otvoreno rekla što osjećam? Zar da 
sam mu priznala da ga volim? Zar da sam mu pala 
pred noge i molila ga da me ne ostavi? Zar da sam 
ga odgovarala od Jelice? Da ne sluša baću? Zar.., 
O, to samo moje srce zna što mislim. Kamo sreće 
da nisam nikad ni bila na njihovom salašu. Cijelog ću 
Života bili nesretna. ,, Zašto sam pobjegla sa salaša? 
Ta da sam mogla vječno bi na njem ostala i pjevala. 
Ali... nikad od tog ne bi ništa bilo... Znam ja 
gazda Nikolu. I da mogu pobjegla bi, ne samo iz 
Masne Ćoše, nego i iz svoje kože. Da gledam Je- 
licu... A što sam drugo mogla nego pobjeći? Što 
sam mu mogla odgovoriti? Zar da i njega unesrećim ? 
Možda bi me i poslušao, ali što bi s nama bilo? Kud 
bi smo? Gazda Nikola nas ne bi trpio. Još bi smo 
isti dan morali seliti. A kuda? O, Lajčo, Lajčo, kad 


bi ti znao ono što želiš znati... Ali nikad to ne ćeš 


iz mojih ustiju čuti. Nikada, nikada, pa makar i srce 
puklo .,. 

Ni gazda Nikola ni Lajčo od onog večera nisu 
ženidbu spominjali. Teta Ruža je uspjela samo toliko, 
da je gazda Nikola mirno podnosio onaj Lajčin od- 


lučni stav. Ali više ne. Gazda Nikola nije od svog 

popuštao. Tek je šutio. Pritajio se. Čekao je gazda 
Nikola i držao svoje, a čekao je i Lajčo i držao 
svoje. Dvije se Lamićeve glave sukobile. Koja će 
prsnuti ? 

Od onog je razgovora prošlo već skoro godinu 
dana. Njih se dvojica sami na konjima vraćaju iz Su- 
botice. Svraćaju na salaš Stipanu, Katicinom bratu, 
da mu jave, da sutra rano dođe i otjera prodanu 
marvu u Suboticu. Dočekala ih Katica i njena mati. 
Njima su rekli, jer muškarci nisu bili kod kuće. One 
ih obadvije ispratile do puta. 

Kad su već dobrim odmakli od salaša obrati se 
Lajčo ocu: 

— Što Vi, baćo, velite o toj djevojci? 

Gazda Nikola ga oštro pogleda i odmjeri. Obrve 
mu se skupiše. Lice mu postalo ukočeno. Neko- je 
vrijeme šutio, a onda prihvativši čvršće kajase svoga 
Vranca, reče otsječenim glasom baš kao da je upravo 
to Lajčino pitanje već Bog zna kako dugo čekao: 

— Ovo ćeš pitanje platiti punom cijenom. Sam 
si ga načeo. Bit ću uostalom kratak. Tu djevojku ci- 
jenim više nego četiri druge. Zdrava je kao drijen. 
Lijepa ko vila. Marljiva ko pčela. Brza ko lasta. To 
je prvo što ti o toj djevojci velim. A drugo je ovo. 
Toj je curi bila uvijek na usnama pjesma. Od onog 
pak istog časa od kad si ti počeo umovati o svojoj 
ženidbi, što će biti ako bude i što ne će ako ne bude, 
od onog istog časa ja tu curu više nisam vidio ni na- 
smijanu ni raspjevanu. Od onog je časa i ona obje- 
sila i labrte i nos baš kao i ti. Eto, to mislim o toj 
curi. Jesam li ti odgovorio jasno, ili želiš možda još 
nešto čuti? 

Lajčo se poklopio ušima kao da ih prvi jesenski 
mraz ofurio. Jer ovo je zbilja bilo i kratko i jasno. 

Nos, ako mu do sad i nije bio, kako je otac rekao, 
obješen, sad je uistinu bio. Šutio je i gledao u grivu 
svog Bijelca. Nijedna pogrda, Najbolja u svakom po- 
gledu. A ujedno takav ubod, koji je majstorski poga- 
đao ravno na cilj. 

— Vi to, izgleda, mislite reći — počeo je ne- 
sigurno Lajčo — da ja o ženidbi s Jelicom zato 
ogužam, jer sanjarim o Katici i Katica o meni. 

— Što ti sanjariš o Katici, što li Kaiica o tebi, 
to ja ne znam. Ne piše vam na čelu. Ali i ti bi sam 
bio previše glup kad bi držao mene toliko slijepim 
da ne vidim, da ti s Katicom ne bi čekao svoju tri- 
desetu godinu, nego bi s njom pošao na vjenčanje 
upravo i u sred posta. 

Ove su odmjerene riječi upravo parale. Lajči je 
ponovo trebalo malo vremena da se snađe. Nije na- 
vikao s ocem ovakvim tonom razgovarati, te se ne- 
prestano gubio. Nije znao što bi odgovorio, Otac, su- 
deći po glasu, nije bio ljut. Tek je hladno i odmje- 
reno iznosio svoje staložene misli, i s njima lupao po 
Lajčinoj glavi ko snažan kovač čekićem po svom na- 
kovnju. 

— Pa kad bi ja, recimo, pošao s Katicom — 
ne baš u sred posta, ali jednom prije njih ili iza njih 
— pred oltar, što bi se onda dogodilo ? 

Ove je riječi Lajčo htio popratiti smijehom, ali 
se i sam zaprepastio kad je vidio kako mu je to slabo 
uspjelo. Htio je s tim napraviti šalu, ali se gazda Ni- 
koli ni brk nije pomakao, a kamo li usnica na smijeh 
razvukla. Istim je ledenim glasom odgovorio i na to: 

— Onda bi se dogodile dvije stvari. Lamića tad 
sigurno ne bi nestalo, ali Lamići Lamićevu zemlju ne 
bi uživali. Jer u tim svatovima — a to je drugo — 

ne bih igrao ni ja niti tvoja mama. Niti bi tvoja mlada 
ijednu noć prospavala pod mojim krovom. 

Riječi ko odrezane. Kratke, Istesane. Salivene. 
Oštre. Jasne. Izgovorene bez i najmanjeg znaka lju- 
tine. Ko krvnikove kojima izriče po svom zanatu 
smrtnu osudu. Gotovo bez trunka osjećaja. A tukle 
su na određeno mjesto ko u dobrog lovca svako is- 
paljeno tane. Lajčo se nije dalje smijao. A nije više 
imao niti što pitati. 

Daljni su dio puta prevalili u šutnji. 

Konji su lagano kasali, Prašina se za njima di- 
zala. Žabice prestrašeno skakale pred konjskim kopi- 
tama. Ševe prelijetale u valovitim lijetovima iznad 
njihovih glava hvatajući mušice koje su oko njih oble- 
tale. Među zlatnim se klasjem crvenila papuška i pla- 
vio korov. Mrak se spuštao kad su njih dvojica ula- 
zili u salaš u Masnoj Ćoši. 

Ulazeći u kuću upita Lajčo: 

— Koja po Vašem računu dolazi još osim Jelice ? 

— Ona koja će donijeti više od nje. 

— Koja je to? 

— Take nema. 

— To je Vaša zadnja? 

— Sve dok sam pri zdravoj pameti... 


U nedjelju iza Petrova otišli su na zaruke. 

Gazda Nikola je bio raspoložen kakog ga ljudi 
već davno nisu vidjeli. Još od onog večera kad se 
s Lajčom porečkao. Kao da su mu sva zvona popu- 
cala. Uvijek je bio namrgođen, nabrundan, ozbiljan. 
I uvijek sam. To je svima upalo u oči. Dok su nekad 
otac i sin bili nerazdruživi, sad ih ni od lijeka nisi 
mogao vidjeti zajedno. Zajedno su išli samo onda, kad 

mešto nisu mogli jedan bez drugoga obaviti. Razgo- 
varali su pak međusobno i tad samo po apotekarskim 
mjerama: ,Dobro!“ — ,U redu!“ — ,Idem onamo.“ 
«Trebalo bi ono načiniti!“ — ,Hvaljen Isus!“ i ,Zbo- 
gom!“ — To su bile jedine riječi, koje još nisu za- 
boravili. A ne da su se jedan na drugog srdili. Ne. 
Nego eto, Lamićeva krv. Svaki je imao svoj nacrt i 
nijedan nije htio popustiti. Otac je mislio, da je on 
stariji. A Lajčo je opet računao: tu ja imam glavnu 
riječ. Nisu se svađali. Čemu? Nisu valjda djeca? Ga- 
zda Nikola je znao, da u Lajči teče njegova krv, pa 
je znao, da kad on tvrdi da ne će popustiti, da to 
ne će ni njegov sin. Izbiti pak nešto Lamićima iz 
njihovih glava, kad oni u njih nešto zabiju, to je teže, 
nego oteti mački miša iz stisnutih zubiju. Toga su bili 
svijesni obojica. I stoga su obadvojica smatrali da će biti 
pametnije šutiti i čekati. A gazda Nikola se ipak po 
malo i strašio. Ako Lajčo jednom zbilja prekriži, onda 
tu ne će više pomoći ni svi baba Verkini uroci. 

Lajčo je pak sa svoje strane lomio svoju volju 
i kršio svoje osjećaje. To pak nije išlo lako. Na ma- 
hove je znalo u njemu sve uzavreti i odlučivao, da 
će radije i prosjak postati nego vezati se s onom, koju 
njegovo srce ne će. Ne može Katicu, ne će ni Jelicu. 
Vidjet će ko će konačno pobijediti. No malo po malo 
u njemu se bura ipak stišavala i nad osjećajima je 
prevladavao razum. 

Zaruke su prošle. 

Nedjelja je iza Velike Gospe. 

Večer. 

U Masnoj su Ćoši na salašu svi troje. 

Kad je večera bila gotova, dok je posluga raspre- 
mala, njih troje pođoše u sobu pa da konačno urede 
s tom ženidbom, 

— Baćo i nane — počeo je Lajčo. — Vidjeli 
ste da sam učinio, što ste želili. Skupo me to stoji, 
ali sam ipak popustio. Ja ću se — jer to tako vi že- 
lite — sa Jelicom i vjenčati. S moje strane ne će više 
biti zapreka. Ničega se, dakle, ne trebate bojati. Na- 
ravno, da bih ja najviše želio, da u toj ženidbi budem 
sretne ruke. Ali ja se te ženidbe strašim. Ponavljam. 
Vjenčat ću se s njom. Ničeg se ne trebate plašiti. 
Ali Vas još zadnjiput molim: odreknite se Jelice, jer 
će ta ženska sa sobom donijeti u našu kuću smrt 
našoj krvi. Sad je poznam. Jelica je skroz na skroz 
bolesno čeljade. Njezino rumenilo nije zdravlje. Njen 
smijeh tjera čovjeka na sažaljenje. Preko njenih bi 
grudiju valjak mogao preći, a da ne bi imao što srav- 
niti. Ona se miče, jer mora. Ona se kreće jer je mla- 
da. Ali ona ne živi, ona tek životari. Ona će možda 
imati i djece, ali njena djeca ne će djecu dočekati. 
Ja se bojim, ja ću biti zadnji Lamić. I jer to nipošto 
ne bih htio biti, ja Vas i zadnjiput molim: odrecite 
se Jelice ! 

— Ti u toj stvari gledaš precrno. Jelica nije ni 
blizu toliko slaba koliko ti misliš. Mlada je još. Razvit 
će se. 

— Vi to, baćo, kažete, ali u te svoje riječi ni 
sami ne vjerujete. Ja Vas poznam i znam da znate 
pravilno ocijeniti vrijednost pojedinih ljudi. Ono što 
vidim ja, to zapažate i Vi. Samo jer sad želite imati 
Gorićevu zemlju, zažmurili ste na obadva oka. To će 
nam se osvetiti. Vi ćete se pokajati. Uostalom, ja Vas 
molim, da dopustite da i moje srce nešto kaže. Ja ću 
biti Jelici vjeran, ali ja volim Katicu Stantićevu. I nju 
želim imati za ženu. 

S tim je mjera bila prepuna. Stari je ustao i lupio 
o stol tako snažno, da je teta Ruža skočila pred sina 

bojeći se, da mu se što ne dogodi. No Lajčo je samo 
očima trepnuo i sjedio dalje mirno kao da se nije ništa 
dogodilo. 

— Da si barem rekao Ciganku — vikao je gazda 
Nikola šetajući nervozno po sobi — onda bih znao 
da si šenuo pameću, ovako ne znam ili se rugaš meni 
ili toj curi. 

Teta Ruža je drhtala. Lajčo odgovarao spokojno 
i odlučno. 

— Nikom se ne rugam, a mislim da će doći 
vrijeme kad ćete uvidjeti koliko se Vi rugate našoj 
krvi. Vi ćete biti grobar Lamićeve krvi, jer ona će se 
samnom osušiti. S tim ćete saznanjem u grob. 

— Svršili smo! — dreknuo je stari. — Hoćeš li 
Jelicu ili ne? 

— To odlučite Vi. 

— Onda: Laku noć! 


Godinu dana iza vjenčanja Jelica je donijela na 
svijet prvo dijete. Po gazda Nikolinoj želji bilo je i 
zadnje. Nadjenuše mu djedino ime, a zvali su ga Ni- 
kolica. Dijete je bilo zdravo. Lijepo razvijeno. Prava 
djedina slika. Jelica se također nešto popravila. Po- 
punila se i dobila izgled žene. Izgledalo je, kao da 
joj je baš porođaj vralio zdravlje. 

Međutim već iduće jeseni iza porođaja počela 
je upadno gubiti boju. Savijala se. Kašljucala, Nije se 
na ništa tužila, ali je postala nekako sumorna. Već 
nakon i najmanjeg naprezanja osjećala se umorna 
i morala je sjesti. Pred Božić je legla u krevet. Digla 
se tek iza Uskrsa. 

Dijete je bilo zdravo. Probili mu zubići. Hodao 

prije vjenčanja borio s Lajčom, ali su mu ipak mnoge 
noći prošle nesnene. I njega je izjedao strah. Što, ako 
se Lajčino proricanje zbilja i ostvari? Pa kad je sad 
vidio zdravo dijete u svojoj kući, postao je opet ve- 
seo. Nosio ga u naručju po cijele dane. Gotovo se 
nije od njega ni odvajao. Kao ono nekad Lajči, već 
mu je u povojima tumačio sve svoje poslove i nacrte. 
A kad je Nikolica dorastao do nogu, skakutao je po 
vazdan za njim po dvorištu. — ,Dida! Dida!“ — orio 
se dječiji sitan glas po Masnoj Ćoši. Gazda Nikola ga 
morao stavljati i u krevet. A s njim je najviše i spavao. 

Jelica međutim sve više propadala. Sama koža 
na kostima na njoj. Odijelo joj visilo ko na motki 
obješeno. Ipak živila je i micala se. Čekali su samo 
čas kad će zaklopiti oči. Ali mjesto na nju, smrt je 
vrebala kao lija iza grma na drugu žrtvu, na Nikolicu. 

Bio je sveti Josip. Prve su rode počele klepetali 
nad Masnom Ćošom. Nikolica je imao ognjicu. Ubrzo 
mu se zatim pojaviše na vratu guše. Gazda Nikola 
skoro da očajava. Moglo ga se u svako doba dana 
vidjeti gdje kraj malog sjedi na stočiću pod hrastom. 
Posla preko vrata na sve strane. Gazda Nikola se ne 
miče od djeteta. Sjedi kraj njega i šuti. Po cijele dane 
ne progovori nikom ni riječi. Na pitanje ili uopće ne 
odgovori, ili tek nešto polujasno smrsi kroz zube. 
Noću ustaje bezbrojputa iz kreveta — zapravo spava 
zečjim snom — i dolazi u sobu Jelici: ,Jelice, što 
je s Nikolicom ?“ Okrene se zatim i iziđe, pa da se 
za par časaka opet pojavi u sobi: ,Jelice, spavaš? 
Što je s Nikolicom ?" A Nikolici ništa bolje. 

Na Veliku se Gospu skupila sva mladež na sa- 
laš u Masnu Ćošu kao i uvijek. No ovajput nije došao 
gajdaš. Donijeli su svećenika. Nije ni kolo bilo. Ni- 
kolica je ležao u cvijeću hladan u lijesu. 

Gazda Nikola nije tri noći spavao. 

Od nemoći je konačno i sam pao u krevet. 

Da svisne od očaja. 

Što sad? 

Jelica je ležala u krevetu. Ili, nije ležala, ali se 
kao smrt povlačila iz sobe u sobu, i sad sjedala na 
ovu klupu, sad se pružala na onu postelju. Smrt joj 
iz očiju virila. Ali umrla nije. 


* 


Na Jelicu gazda Nikola nije više htio ni pogle- 
dati. A Lajče se nekako kao stidio, plašio, što li? 
Ali svakako ga je izbjegavao. Prema snaji je pak po- 
stao čak i osoran. Uostalom uopće je vrlo malo go- 
vorio. Najviše je sjedio u dvorištu i nešto sam za 
sebe razmišljao. Obično ga se moglo vidjeti gdje sje- 
di na panju, podbočio obim rukama bradu i tako 
sjedi i šuti. 

Lajčo je dvorio Jelicu kao majka kćer. Nastojao 
je da joj bar on olakša snositi teški križ. Znao je: 
nikom teže nego njoj. Mlada a vene. Po povratku s 
polja joj je donosio bukete svježeg poljskog cvijeća. 
U džepovima je uvijek imao nabranog voća. Pričao 
joj o svem što mu je u pamet dolazilo. Samo da je 
raspoloži. No Jelicu je bilo teško razveseliti. Njene 
su mlade oči bile zasađene samom sjetom i bolom. 
Teško joj je bilo i na pomisao da mora tako mlada 
umrijeti, ali je još najviše tištilo saznanje, da je u 
kući na smetnji. Gazda Nikola pak to nije skrivao. 

— Lajčo — reče jednom Jelica dok su njih 
dvoje sjedili sami u sobi — moli se da čim prije 
umrem. 

= Lajčo se trgne na te riječi te je oštro pogleda 


i odgovori odlučnim glasom: 

— Jelice, kako možeš tako nešto govoriti? Ka- 
kav je to divan? 

Jelici navriješe tople suze. 

— Lajčo moj, Lajčo! Kad bih ti mogla vratiti 
ljubav za ljubav, spremno bih si srce iz živih grudiju 
izrezala i dala ti ga. Ali ja sam ti samo nesreća i 
križ. 

— To, Jelice, nije istina, i više mi to nemoj 
nikad spominjati. Jer da si ti meni nesreća i križ, 
onda ne bih ja tu bio povazdan kraj tebe. Ti si moja 
žena. Ostavi se tog divana i gledaj bolje ove karan- 
file. Vani sja sunce. Želiš li možda da te iznesem? 

— Možda bi bilo dobro. 

Lajčo joj priđe, uzme je jednom rukom ispod 
koljena, drugom ispod leđa i podigne. Došao je s 
njom do vratiju kad se Jelica opet javi. 

— Ne, Lajčo, ostavi me. Slaba sam. Odviše. Ne, 
Hvala ti. Odnesi me na krevet... 

Lajčo je poslušao. Položio je opet brižljivo, po- 
lako na postelju. Jelica je teško disala. Već je to 
malo pomicanje jako iznurilo. 

Gledala ga je. 

— Ti si tako dobar... 

Šutnja. 

Jelica plače. Ne jeca. Oči su joj zatvorene. Le- 
ži na leđima. A suze joj naviru ispod trepavica za- 
tvorenih očiju. Žuta je kao citron. Ne trese se. Ne 
vidi se da joj se grudi nadimlju. Da joj suze ne cure, 
reklo bi se: mrtva je. Lajčo sloji, naslonjen na kre- 
vet. Gleda u nju. Snužden je. Sve bi učinio. Ali je 
nemoćan. Vidi, umrijet će. A tako je mlada. 

U sobu je neko ušao. Lajčo nije ni glavu digao. 
Možda nije ni čuo kad su se vrata otvorila. A na 
njima je stajao gazda Nikola. 

— Lajčo! Ma hajde, čovječe, makni se. Cijelo 
si popodne u sobi, a vani toliko posla. Ne će ti žena 
nikud odletiti. Ne boj se. Ostavi je na miru i idi svo- 


jim poslom. 

— A kakav je to posao? — upita nemarno 
Lajčo. 

— Vidi ga! — razgnjevio se stari. — Svakako 


pametniji nego da cio dan ližeš ženu. Treba vidjeti 
da li ljudi rade. Jesu li na svom poslu. Možda se i 
kaka nesreća dogodila. Nego on cijele Božje dane 
sjedi kraj kreveta, kao da će mu ko ukrasti ženu. 
Ako ti je baš toliko do nje, zakiti se s njom pa je 
nosaj sobom, samo se makni. 

Stari je izišao. Jelica je gorko plakala. Lajčo 
joj prišao i uzeo je za ruku. Sjeo joj čelo glave. 

— Nemoj plakati, Jelice. On nije ni svojoj ženi 
nikad čelo poljubio, a kamo li joj suzu otro. Tako 
mu je srce. Mogla si ga već naučiti. Ni ne misli ono 
što govori. Cio dan se sam ne miče, pa mu onda 
muka kad vidi da još neko sjedi. 

Jelica je šutila, a suze su joj sve jače curkom 
niz obraze tekle. 

Lajčo je taman od nekud došao kad mu se iza 
leđiju pojavi Mijo Stantić, muž Katice Stantićeve, 
koja se već davno udala i živi u svojoj siromašnoj 
kućici, i živi sretna kao slavuj u svom gnijezdu. 

— Gazda, došao sam Vas zamoliti, ako bi bili 
tako dobri, pa nam dopustili da smijemo sutra kolima u 
Suboticu. 

— A što se dogodilo? 

— Dijete bi nosili na krštenje. 

Lajči se lice smrklo. 

— Tako? A čije? #: 

. 


— Moje. 

Lajči seređali trzaji za trzajima na licu. Uvo- 
dio je konja u staju i vezao ga, a da nije ništa od- 
govorio. Bio je prilično nemiran. Tek kad je zatim 
ponovo izišao nastavio je započeti razgovor. 

— A što je? 

— Momak, fala Bogu. Momak. Bit će Lajčo. 
Tako je Katica želila. Baš na Vaše ime, gazda. 

— E pa onda ti čestitam. Pa lijepo, lijepo — 
pruži mu ruku. — Drago mi je. A Katica je zdrava? 

— Nije joj do sad ništa smetalo. Ne tuži se. 

— Dobro, dobro, Mijo. Bog ga blagoslovio sa 
vama svima u kući. Možete, možete. Kako ne. Samo, 
eno, baš dolazi gazda Nikola. Idi njemu reci, Kaži 
da je Katicino. Reci da je četvrto, i da je muško. 

Gazda Nikola je dolazio od nekud iza staje iz 
voćnjaka i nosio kolje i suho granje. Lajčo je ušao 
u konjušnicu, ali je slušao gdje mu otac viče i grdi 
što svaki dan samo besposliče. Ljut je kao ris. Pozna 
ga po glasu. Skoro je odvijao čovjeka. No onda se 
ipak svladao i pribrao. Dopustio je. Da stvar izgladi, 
Lajčo je Miju uveo u kuću i počastio ga kao sretnog 
oca šljivovicom. Još mu je i na put natovario suše- 
nog voća. Nek to ponese Katici. Nek joj to kuhaju, 
pa nek pije čorbu. Da ojača. Nek je pozdravi. I on 
će im doći koji dan. Dok Katica ustane. Da im vidi 
momka. 

Mijo je otišao. Mladom se čovjeku svijetlilo lice 
kao da je s tim novim djetetom dobio cijelu Jelicinu 
djedovinu. A nije imao ništa osim odijela na sebi i 
tuđeg krova nad glavom. Svakom se novom djetetu, 
napose muškom, radovao ko zori sunčanoj iza tmurne 


noći. Uvijek bi tad ponavljao razdragan: ,Deset no- ' 


vih prstiju! Deset novih prstiju!“ Morali bi ga nekud 

poslati. Nek ide kudgod hoće, samo nek ne smeta. 
A on je i iza pluga poskakivao i fućkao. Svom je 
konju ljubimcu Gidranu tumačio, da će on za trinaest- 
četrnaest godina crknuti, jer je konj. A šteta jer ne 
će vidjeti kako će njegova djeca plugom ravnati. I 
onda bi prišao do Gidranovog uha i vikao mu od dra- 
gosti da se svud naokolo orilo: ,Čuješ ti, konjska 
mrcino, ti ćeš jednom crknuti, a Stantićevih ne će 
nestati. Bit će dvadeset novih ruku, koje će me na- 
slijediti Osam već ima...“ 

Gazda Nikola je pak iza Mijinog odlaska opalio 
Milkova, koji mu se pleo u noge, da je siromah od- 
jurio nekud iza slame bez traga, i još dugo ondje 
stenjao. Cio dan je vikao po dvorištu. Grdio na koga 
je stigao. Bacao i šorao sve na što je naišao. Naišao 
je na vile naslonjene na zid kraj naslona. Uvijek su 
ondje stojale i prije. No nikad mu to nije smetalo. 
Sad ih je lupio nogom i odbacio čak na sred dvo- 
rišta vičući: Ko je lud to ovdje stavio! Kao da je 
čovjek na osinjak sjeo. Sve mu je smetalo. Ništa mu 
nije bilo po volji. U dvorištu su već svi znali, da je 
u takim časovima najbolje ne sresti se s očima. I svi 
se sklanjali ispred njeg ko kokoške ispred bure. Nije 
govorio o čemu se radi. No Lajčo je vrlo dobro 
shvaćao. Stare su to stvari, Jelica leži ni živa ni mrtva. 
Bez djece. Godine prolaze. A Katica kao da je za- 
vjet položila, da će gazda Nikoli napakostiti, pa svake 
druge godine, ako ne i prije, donosi po jedno ko ja- 
buka zdravo dijete... 


Ne će to tako dugo trajati. Previše se nebo na- 
oblačilo. Lajčo je stoga čekao samo čas kad će bura 
provaliti. I Lajčo se na nju spremao. Oluja je i došla. 
Najednom, iznenada, kao što to i uvijek biva. 

— Konačno što ti misliš? — upita ga jednog 
dana gazda Nikola sav se tresući od ljutine. 

— A što ja tu imam uopće misliti? Vjetar će 
duvati u svom pravcu i savijati lišće na svoju stranu, 
pa makar ja koliko duvao u protivnom smjeru. 

— Ali, čovječe, ti ne misliš na to, da si zadnji 
Lamić u našoj kući. Da se s tobom naša krv suši. 
Da je sve to naše imanje uzalud skupljeno... 

— O svim sam tim stvarima ja počeo misliti još 
ravno prije deset godina. No onda ste Vi htjeli imati 
Gorićevu zemlju. Ja sam na to već onda mislio. 
I kako se sjećate, borio se s Vama i sa mamom, da 
me ne tjerate, da ne uzmem Jelicu. Dobro se sjećate, 
da sam Vas molio da mi dopustite da uzmem Katicu. 
Ali Vi ste lomili moju volju. Na ono što je moje srce 
osjećalo, pljuvali ste, i tražili jedino izvršenje Vaše 
volje. Ja sam Vas poslušao, premda sam bio svijestan 
što nas sve može zadesiti, Ne možete mi prigovoriti. 
Bio sam Vam poslušan sin. Vi sad mislite na našu 
krv. Ja sam na to mislio onda kad sam išao na vjen- 
čanje. Sad dakako više ne mislim. Jer čemu? Tu se 
sad nema šta načiniti, nego prepustiti Božjoj volji. 

— Nek vrag nosi i Gorićeve i njihovu zemlju, 
i Jelicu, i onaj dan kad sam je prvi put vidio. Nek 
pokupi svoju zemlju i nosi je svom ocu. Nek seli od 
kud je i došla. Nama je stalo do nas. Ako će s njom 
njihova krv, ne mora s tobom radi nje i naša. Mi mo- 
ramo nas spasiti dok je još vrijeme. Uzmi kogagod 
hoćeš. Uzmi ako hoćeš upravo i Katicu Stantićevu. 
Uzmi, ako hoćeš i Turkinju, samo nešto načini. Daj 
mi dijete! Čuješ, daj mi dijete! 

Stari je bio kao izvan sebe. Prišao je Lajči i 
raširivši svih deset prstiju na rukama unio mu se u 
oči i vikao kreštećim glasom: 


pr 

— Dijete mi daj! Daj mi dijete, pa makar i sa 
crnom Cigankom... 

— Vi se, baćo, ili šalite ili rugate. A kud ću 
s Jelicom ? 

— Odvijaj je od kud je i došla. Odjuri je. Ostavi 
je. Nek i ona tu bude, Načini s njom štogod hoćeš. 
Samo nešto načini. Pojedi je. Izliži je. Stavi je za 
šešir, ako hoćeš. Ne marim. Samo nešto načini. Prereži. 
Učini nešto. Budi čovjek. Misli na svoju krv koja se suši... 

— Baćo, kasno je. Sve je kasno. Protiv moje 
volje natjerali ste me u tu ubitačnu ženidbu. Ja sam 
se tad mogao vašoj volji pokoriti, jer sam tim gazio 
samo svoje srce i ništa više. Sad od mene tražite, da 
gazim i viši, Božji zakon. Tu ćete stati. Jer na to 
pravo nemam, Dalje ne ćemo ni korak. Niti tu ja imam 
što prerezati, niti ja što mogu prerezati, niti ja hoću 
što prerezati. Nama sad ne ostaje ništa drugo, nego 
ono što smo skuhali pojesti, pa skrstiti ruke i čekati. 

— Lajčo — pao je gazda Nikola na koljena pred 
sina — Lajčo! Ti još sve možeš popraviti. Ja sam 
sve skrivio. Ja to priznajem. Ali još nije sve propalo. 
O tebi sve ovisi. Ti možeš još sve spasiti. Spasi La- 
mićevu krv! Sačuvaj Lamićevo ime! Ne daj da budeš 
zadnji naše kuće. Misli na znoj koji su naši stari pro- 
suli po toj zemlji i ne daj da pređe u tuđe ruke! 
Misli na grobove u kojima će nam se pređi okretati 
kad se tebe bude zakopalo! Misli... 

Lajčo ga prihvati za ruke i podigne. 

— Ustanite, baćo! 

Lajčo je bio tronut. I on je drhtao kao prut. Niz 
lice mu curili potoci suza, 

— Uzalud plačemo obojica. Mi smo si sami smrtnu 
osudu potpisali. Ja ne krivim Vas. Ja i sebe prizna- 

jem jednakim krivcem. Mogao sam se oduprijeti Va- 

šem ondašnjem nasilju i danas bi drukčije stojali. No 
sad mi je Jelica žena. I pred ljudima i pred Bogom, 
Zakleo sam joj se pri vjenčanju javno pred svim svi- 
jetom u crkvi, da ću joj do njene ili do moje smrti 
biti vjeran. Ne mogu svoju riječ gaziti. Mi smo ne- 
sretnici i nemojmo radi svoje nesreće i druge još 
unesrećivati. Pustimo sad stvari Božjim mlinovima... 

Jelica je mrtva. 

Lajčo je navršio pedeset i jednu godinu. Gazda 
Nikola gazi sedamdeset i četvrtu. Teta Ruža je već 
davno u grobu. Još prije Jelice. Odmah nekako iza 
Nikolice i ona se preselila na drugi svijet. 

U Masnoj Ćoši na salašu gazda Nikole žive dva 
pustinjaka. Lajčo i gazda Nikola. Bez djece. Bez žena. 
Sami. Bez izgleda na budućnost. Sumornih očiju i 
potištenih pogleda. Prestao je onaj običaj da im se 
na salašu skupljaju i ljudi i žene, i djeca i mladež. 
Nikog ne trebaju. I sami su si preteški teret. Imanje 
se zapušta. Nema prave volje za rad. Gazda Nikola 
više ni nije za rad. Oronuo je i oslabio. A Lajčo na ti- 
jelu zdrav, ali u duši također posve satrven. Nema 
ni najmanje života u njemu. Ljudi govore o njima: 
»Lamićevi broje dane, ili dani broje njih. Nešto je- 
ste!“ Poslužuje ih u kući stara baba Maca, Lajčina 
nekadašnja dadilja. I Ružica, djevojka Katice Stanti- 
ćeve. 

Podne je. 


Ružica poziva gazde na užinu. Njih obadvojica | 


sjede pod krošnjatim hrastom. Sjede tu već cijelo 
prije podne. I šute. Nisu danas još nijednu jedinu riječ iz- 
ustili. Ni na Ružicin se poziv nisu odazvali. Čuli su 
poziv, ali se nijedan nije ni pomakao. Nisu gladni, ili 
im nije do jela. 


Ze 

Iz kuhinje se čuje plač. 
Ružica plače. Poznaju je po glasu. 
Lajčo ustaje i odlazi u kuhinju. 
KE — Što je, dijete? Što plačeš? 
= — Gazda, ja ne ću više tu bit. Tu je sve ko na 
k. groblju. Niti ko što govori. Niti se ko smije. Niti pjeva. 
Niti se jede. Ja ne ću tu više biti. Pustite me da 
odem svojoj mami. Radije ću na suncu kopati. Ra- 
dije žetvu raditi. Radije kisnuti na kiši. Nego tu više 
biti. Pustite me mojoj mami... 

Djevojka se tresla od plača. Pregačom je bri- 
sala oči i suzama poliveno lice. Prava majka. Kati- 
cine oči. Katicine usne. Katicina kosa. Katicin glas. 

= Ko da su u istom kalupu izrađene. Lajčo je gleda. 
u — Nemoj, dijete, plakati. Smiri se. Što ćeš. 
arna je tako. Ali ti budi vesela. Pjevaj cio dan. 
ki a ćeš i nas razveseliti. Šali se do mile volje. 
ea ćeš nam smetati. 1 tvoja je mama nekad po toj 
NI kući Pjevala od rane zore do kasnog mraka, [ svi su 
> onda tu bili veseli. Čini i ti tako. Ostani mirna i bu- 
= ditu 

Pogladio je po glavi. Okrenuo se. Uzjašio svog 
konja i nekamo otišao. Nije nikom rekao ni kud će 
: ni kad će se vratiti. Nije to ni on znao. Otišao je 
amo da bude što dalje od salaša. Od Lamićevog ži- 
vog groba... 


.* 
+ 


' Vjetar je sve jače duvao. 
= Diže se prašina. Zrak postaje zagušljiv. Zapara 
je. Od istoka se valjaju tmasti oblaci. Teški su. Pre- 
ovrću se jedni preko drugih. Sve u kraćim razmacima 
sijeva. Iz daleka se čuje podmuklo mumljanje. Perad 
se skriva pod krov. Milkov se češe, okreće i urla, 
Zatim se uvlači u slamu i odandje zavija. Čuje se 

. 
zveket prozora. Drveće se savija i škripi. Mrak se 
spušta. Tu i tamo kapne po koja kiša. Gazda Nikola 
sjedi pod hrastom. U zubima mu žuta pšenična slamka. 
Naslonio se laktovima o koljenima. Ruke podupro pod 
obraze. I tako sjedi. Još se od ranog julra nije Pp 
odatle makao. Još ništa nije danas okusio. Ni riječi 
od njega nije danas niko čuo. Kako je ustao iz kre- 
veta, nešto je švrljao oko kuće, tad se smjestio na 
taj panj, i više se nije micao. 

Vjetar mu jednim jakim zamahom zahvati šešir 
i sruši s glave. Kotrljao ga niz dvorište. Zapeo s , 
njim o drvo i zastao. Novi ga je val ponovo zahvatio 
i odnio sve do slame, gdje se zaustavio. Gazda Ni- 
kola se nije ni trgao. Ni rukom nije makao. Nije ni / 
oka podigao. Kako je sjedio, tako je sjedio. Ko mrt- 
vac. Ko kip od kamena. 

Dolazi Ružica i staje pred njega. 

Zove ga unutra. Večera je gotova. Pita hoće li 
čekati mladoga gazdu ili želi sam odmah jesti. On 
ne odgovara. Djevojka ga uzima za ruku i povlači. 
On samo nijemo bulji u zemlju pred sebe. 

— Gazda, hajdemo unutra. Bit će oluja. 


On se ne miče. 

— Noć će bili. 

— Noć mi je i u duši. 

— Ali, evo, samo što se ne spusti kiša. 

— Bar da mi i srce prokisne... 

Govorio je to nekim tuđim, bezosjećajnim glasom, 
koji nije odavao ni volju, ni život. Nije se ni makao. 
Djevojka je neko vrijeme stajala kraj njega u dvoumi 
što da načini. Okreće se. Gdje mu je šešir? Vjet Tr 
biva sve jači. Igra se s gazda Nikolinom kosom. Diže | 
Ružicinu suknju. Opazivši Ružica šešir kraj slame, 


67 


pođe do njega, digne ga, opraši i stavi mu ponovo 
na glavu. On je i dalje šutio. 
. Počelo je već dobrim padati. Samo par časaka 
zatim i iz neba su lijevale prave nebeske rijeke. Gazda 
= Nikola je još uvijek sjedio nepomičan na svome panju. 
Vjetar mu je ponovo odnio šešir i on onako gologlav 
sjedi pod drvetom na vjetru i kiši. Ružica je nekoliko 
puta dolazila. Molila ga. Povlačila za rukav, Plakala 
kraj njeg. I cura je stajala kraj njeg na buri i pljusku 
| i kisla moleći ga, da se skloni unutra. No on je ne- 
pokretan. 
ad , — Idi, Ružice — promrsio je tiho — idi ti samo 
ć unutra. Ti imaš zašto živjeti. Za mene je svejedno 
; ubije li me grom, strese li me groznica, ili me sablja 
kb sasiječe. Zamnom nema ko oči orositi... 
ah Onaj nekadašnji gazda Nikola Lamić, koji je u 
Kk svom ponosnom hodu izgledao kao gora, kao onaj 
pa hrast pod kojim je sjedio — sad se pričinjao 
ao trstika. Slab. Slomljen. Smrvljen. Utučen. Bez 
volje za život. Vjetar mu se igrao sijedom kosom ko 
laki povjetarac lelujanjem trave po livadama. Oči mu 
bile dva mutna groba. 

I ostao je ondje cijelu noć. 

Ni Lajčo se nije sve do zore vraćao. A kad se 
vratio, zatekao je oca na istom mjestu gdje ga je jučer 

i ostavio. 

Četrdeset sedam dana iza te oluje bila je u gazda 
Nikolinoj Masnoj Ćoši opet sahrana. On je ležao na 
odru. Ona ga je tvrdoglavost pod hrastom na oluji 
i kiši stajala života. Sahranili su ga iza salaša. U šlji- 

-viku. Pokraj visokog jablana. Po njegovoj volji. Ondje 
je sam označio mjesto. Bez ikakih svečanosti. Jer 
o je želio. Sahranjen je u jednostavnom neoboja- 
nom sanduku. Nadgrobni mu je križ napravlje 


& 2 


O 


5% , 


€8 :. : a 


od grane onog adi hrasta u dvorištu pod kojim /| 
je uvijek sjedio zadnjih godina. I to je bio sam odre- KE 
dio. Na križu nije bilo, po njegovoj želji, ništa urezano: 
ni napisano. f Ž & METI 

Kuća gazda Nikolina još uvijek postoji. No sad | 
nije u Lamićevim rukama. Prepravljena je. Nije to | 
više salaš. Niti se oko nje nalaze livade. Ona je sad | 
u selu opkoljena kućama. Šijeiku nema ni traga. Na 
onom mjestu gje je on ukopan nalazi se ugao gdje se 
sad sastaju četiri bašte, četiri razne gazde. 

I Paprenjača je posijana kućama. < 

Gazda Nikolino imanje imaju drugi u rukama, | 
A jedan dobar dio imaju potomci onih, čija je pra | 
majka bila — Katica. 

